Na Tlangvalpa Na Sim Thluh Ahcun.... - Chinland Today Media\nJuly 4, 2012 4:25 am·1 comment\nDuhdawtnak timi cu sharing and caring kan ti theu kha! Duhdawtnak cu duhdawtawk ton asi ih sim ngamlo mi tiang simawk a si theu ti kan thei. Asinan, na tlangvalpa hnen ah thil ziangkim na sim ahcun buainak thawnginnpi sungah a lo thlen sawn thei. Curuangah sorry tuk aw! Na ti hlan ah na sim ding mi pawl tla ruat ta aw….A hnuaita tla siar phah in….\nHelkam tir hlah: Na tlangvalpa hnen ah I taansan leh ding tivekin na sim lo pei. Cun, mipa dang an thatzia thu khal va sim duh hlah. A lungphannak ding le a helhkamnak dingah mipa dang pawlih an lo biak daan le lo uar daan pawl va ruah ciamco duh hlah neita ah buainak tamsawn a suahpi thei ti kha ruat theu awla.\nNa rualpitha ih thuthup: Na rualpitha ih phone numbat le email-ID pawl pe duh hlah. Cun, na tlangvalpa ih rualpa in a thuthup a lo sim pang le na tlangvalpa hnenah va sim sawng hlah. Na rualpi mipa le nunaupawl ih thuthup khal na tlangvalpa va sim ciam duh hlah. A lo thik dingih buainak a suak thei.\nNa password: Password kan sim awk tikah buainak a suak ringring. Na tlangvalpa in na email le thil dangdang pawl a lo zohsak ding a hmuhsuak ding mi cu buainak lawng a si ruangah pe lo mai aw. Pek lo kha buainak a mal sawn. Nan neihawk hnu hman ah pek kherkher a tul lo men thei so khaw. Asilole pum khat kan si ko na ti pei maw?\nNa hlawh: Na tlangvalpa hnenah na sumpai hlawhsuak daan. Na sumpai lut le suak pawl sim ciam a tul lo ding. A lo ring thei. Mipa vekin a lo ring thei fawn. Culawng hman siloin nan neihawknak ding puai tiang ah sumpai na thoh ve a tuul thei. Na theithiam ko ding.\non October 8, 2014 at 10:10 pm\nNa ca ngan mi ah fimnak tampi ka ngah


Vanzam Thawn Ralhrang Pawl Hrang Ei-in Thlakmi KNLA In Sar Ngah Thluh -\nHornbill April 26, 2022\nKNU t’at-maha (5) hmunram sung ih Meewai khuakulh sungah hram bunmi ralhrang sakhaan hrangah tuni April 25 zaanlam ah ralhrang in vanzam thawn ei-in a va thlak hai nain a thlakmi thilri zate deuh thaw cu Karen ralkap KNLA in a co ngah thluh tiah thuthang theih a si.\nTuni zaanlam nahzi 4:30 pm ah ralhrang in ei-in tom (5) vanzam thawn vawi khat a thlak ih nahzi 4:45 pm ah a vawi hnihnak ei-in tom (6) a thlak sal. Ralhrang in vanzam thawn a thlakmi ei-in tom pawl sung ihsin tom (9) cu KNLA ralkap pawl in an sar/laak ngah thluh zo ih a taangmi a dang tom hnih khal an hawl rero lai tiah theih a si.\nMeewai ralhrang sakhaan ah Khah-lah-yah (97) t’at-yiin le Khah-mah-yah (405) t’at-yiin ralhrang pawl an um ih hriamnam le ei-in pawl phurhnak lamzin pawl cu Karen ralkap KNLA in a zaten an phit/kham sak thluh ruangah vanzam thawn tlun van ihsin atuvek in ralhrang in ei-in a va thlak hai hi a si.\nKhah-lah-yah (97) t’at-yiin ralkap pawl hi dunglam ah an tlun/kir caan a kim tuk zo nain an tlung ngam lo ruangah Khah-mah-yah t’at-yiin ralkap pawl hnen ah a va kom/fon aw mi an si tiah thuthang theih a si.\nSource: Khit Thit News.\nPrevious Post: Khuasung doawknak a um thlang ding ruangah Bomb hrial khur lai cia dingin thu an than\nNext Post: Ralhraang kut thuai ih Electric zung hnaṭuan mipum 26 an kai\nThihnak Mawh Pek Dan\nRaltlan nauhak pawl hnen ah cabu 90 an zem\nNUG in Khawsung Tlawngkai maw, kailoding thu ah Thu Felfai rel cat\nKNDF ralkap in Ralhraang ta meithal an lak sak mi hi ziangvek a si, ziangtin an hmang ….\nRakhine mipi umnak ahcun Raldoh an hrial\nFa le pawl Tlawng ret le ret lo ding thu ah Nu le Pa annka\nHringtu Nu caah fapa hi zeitluk in dah a sunlawi\nAye Nanda Zin Htwe hi, Thantlang peng, Ngaphaipi khuami asi i, CDF a si hrimhrim lo\nKNU ralkap in Ralhraang Sakhaan pakhat hrut fai


September-16 Mithianghlim Cornelius le Cyprian | Radio Veritas Asia\nSeptember-16 Mithianghlim Cornelius le Cyprian\nMithianghlim Cornelius le Cyprian (september 16)\nMithianghlim Cornelius cu kum 251, ram uk tu Siangpahrang Dekhyius in Pawlpi a hrem lai ih Pope ah an hril mi a si. Pope a cang hnu rei lo te-ah Africa ram ih zumnak a thentheek aw mi karlak ah elawknak pawl a um ciamco. Zumnak el in Catholic pawlpi in a tlan tu pawl cu a hrekkhat Puithiam pawl in an sual sir in pawlpi sung an lut duh sal a si le rak cohlang sal dingah Katik Mithianghlim Pope Cyprian in a rak rel cat. Curuangah Pope in cu mi pawl rak cohlang sal dingih a rak relcat hnuah Novatian in Pope ih a thu relcat mi pawl a rak el-ih a mah le mah cu Pope ih ral a ti aw. A mah cu pawlpi thuanthu ah a hmaisabik Pope rak dodal tu a si.\nCuruangah pawlpi in an dawi. Asinain, a hruai mi pawlkom cu kumza leng lo a rung tang. Kum 253 ah ram uk tu Siangpahrang Gallus cu nasazet in pawlpi a hrem sal. Cornelius cu Civitacchia ah dawi a tuar ih cui khuapi ah cui harsat nak thawn a rak thi. Nehhnu ah a ruak cu Mithianghlim Calistus thlaan ah an thawn.Cui hnu kumnga rei ah Bawi Jesuh ih thudik phuangtu dingah Cyprian kha a mai si nak hrangah ram uk tu Siangpahrang hrang biakih biaknak bia ve dingah a forhfial. Asinain, a nih in thudik hrangah si le zianghman ruat a tul lo tiah a rak sim.\nCu tin a tong ruangah Siangpahrang ai-awh tu in Cyprian cu naam thawn that dingah thu a pek. Cyprian that dingih thu a pek hnu ah Pathian hnen lungawi thu a rak sim bet. Cu tawkah Christian pawl karlak ah hnaihnok nak tampi a thleng ih miburpi in a dung an thlun. Cu le a mah that tu ding kha ngun tangka fang 25 a pek ta ih an thah hlan te ah cui hmun ah thla a rak cam. A mah cu biak nak hrangah thah a tuar ih cui rei lo te ah Siangpahrang ai-awh tu Gallarius Maximus tla a rung thi ve. Pawlpi nasa zetih an rak hrem lai ah tih lo in ral tha zetin Bawipa thu ah a nunnak tiang a rak liam tu Mithianghlim an si vek in zumnak ah raltha le tei mak nun kan neih thei nak dingah thla in cam sak aw tiah zaangfah bawm nak dil tlang uh si.\nMithianghlim Padre Pio of Pietrelcina ih thuanthu tawi rel nak (September 23)\nDungthluntu Mithianghlim Matthai thuanthu tawi. September-21\nSeptember 20 Mithianghlim Andrew Kim Taegeon le Pawl Chong Hasang le a hnatuan pi pawl\nMithianghlim Januarius thu tawi relnak le simnak


Donald Trump le Joe Biden A Netabiknak Presidential Thucuhawknak Nei Ding - The Chin Times\nThe Chin Times > Thuthang > World News > Donald Trump le Joe Biden A Netabiknak Presidential Thucuhawknak Nei Ding\nTrump Campaign Manager Bill Stephen cun “Thil thupi le pawimaw tuk relsuah dingmi a um ih, an thiltidan ah lungkimlo zet hman sehla, President Trump hi thucuhawknak ah a tel thotho ding” tiin a sim.\nCommission on Presidential Debates ih khawkhannak vekin October 22 zanah Donald Trump le Joe Biden cu hmatawn rorin “Thucuhawknak” an nei sal ding a si. NBC News anchor Kristen Welker in tuiṭum ih Thucuhawknak a kaihruai dingih, minutes 90 sung an nei dingih thil thupi deuh relnak ah minutes 15 sung caan pek an si ding. Thusuhmi sannak caan minutes 2 sung veve lawng pek an si ding. Kan dungih Thucuhawknak an neihmi thawn danglam zetin, tuiṭum an Thucuhawknak ah hin, mi pakhat khat in thu a rel lai ah pakhat sawn in rak tibuai theilo dingin tuah an tum. Pakhat ih thusim lai pakhat sawn in a rak tibuai a sile, a hman mi Microphone off sak an si ding.\nHivek ih an thil tawlrelmi parah Trump Campaign Team pawl cun an lungkim lo zet. Asinan Trump Campaign Manager Bill Stephen cun “Thil thupi le pawimaw tuk relsuah dingmi a um ih, an thiltidan ah lungkimlo zet hman sehla, President Trump hi thucuhawknak ah a tel thotho ding” tiin a sim. An thucuhawk vei 2nak ding, Florida State, Miami ah October 15 ih neih dingmi kha Trump in Covid19 nat-hrik a ngah, a dam pekte lawng a si lai tiin Joe Biden ih Campaign Team pawl cun puhmawh an hawl ih hmatawn ih thucuhawknak neilo dingin (Virtual Debate), Hmatawn si lo, TV sawn ihsin Thucuhawknak nei dingih an thu tawlrel cu Trump Campaign Team lam cun “Biden an humhim duhnak le amah an ṭan ruangah a si” an ti ve ih an Thucuhawk ṭum 2nak ding cu rak cancel a si. Tuiṭum an thucuhawknak dngih an thupi ding cu, Covid19 donak, American sungkua sunglawinak, America ram ih cithlah thuhla, Climate Change, National Security le Leadership tipawl thupi dingah hril an si.\nTrump Campaign Team pawl cun “Foreign Policy” telh dingin thu an bur nan, Commission on Presidential Debate lam cun um-e an rak ti lo. Trump Admin hin Covid19 donak an fehpi rero dan cu rel bikmi a si. Johns Hopkins University Data cun leitlun huap ah Covid19 nat-hrik kaitu mipum million 40 an kim zo, US ah mipum million 8.1, India ah mipum million 7.5, Brazil ah mipum million 5.2 an kim zo a si, tiah a sim. WHO lam cun leitlun pumhuap ih mipum 10 lakah pakhat in nei dingin an ṭuat ih, leitlun pumhuap mipum billion 7.8 lakah mipum million 780 lengloin Coronavirus an nei ding tiah an sim. Daily Mail cun US ram lawngah Covid19 ruangih thi mi 219,556 an si ih nat neitu mipum zaten 8,133,373 (8.1 million) an um tiin a ngan.\nDonald Trump cun Epidemiologist thiam hminthang Dr. Anthony Fauci in an policy kalh zawngin ṭawngkam a rak ṭawngsuak ṭheu ruangah, “Dr. Fauci cu siatnak (disaster) a si ih thuhla a suahpi mi zaten American mipi a ti bangter in a tibuai a si. Hivek mai’ hrang lawng ruatih hmakhaw sial (idiot) pawl-hin in baangter thluh, a ti. Dr. Fauci hi CBS News “60 Minutes” timi ih an kawmnak ah, Trump Admin ih an hnaṭuan hrekkhat pawl a sawisel. Trump cun Covid19 Task Force ihsin a hnaṭuan a cawlhter thei thu a sim. Asinan I cawlhter ah cun bomb sen tum sawn (bigger bomb) a tuah thei a si timi ruangah, i cawlhter lo menmi a si tiin a sim.\nTrump cun tui ṭum a netabik hrang an Thucuhawknak dingih Moderator ṭuantu ding, Kristen Welker cu “Hi nu khal hi mi diklo tak, Fake News reporter pawl thawn danglamlo an si. Asinan thucuhawknak ah hin ka tel a ṭul si lawm. Mipi cun Steve Scully ih thilti dan pawl khal an thei thluh ko, a ti. Debate vei 2nakih Moderator ding kha, C-SPAN ih hnaṭuantu Steve Scully a si. Asinan thusuhnak khrihkhan taktak pawl cu Trump dodaltu (Anti-Trump) pawl hnen ihsin a rak khawngkhawm si awm takin theih a si ih, leh hnu ah, Scully cu C-SPAN cun a hnaṭuan ihsin cawlhter. Tuiṭum ih Moderator ṭuantu ding Kristen Welker hi 2012 ah khan Democrat lam ṭangih hmin pe ṭheutu a si.\nPresident Donald Trump hin Israel le Arab ram, United Arab Emirates le Qatar pawlin remdaihnak an tuahmi pawl le Foreign Policy ah thil tuah ṭhatmi tampi a nei. Asinan cupawl cu tuiṭum an thucuhawknak ah telh a si hmel lem lo.\nTlawngkai nikhat sun ah khan Sudan ram cun 1998 kum ih Kenya le Tanzania ram ih US Embassy bomb an rak puah ruangih mithi le hliamtuar pawl zangnadawmnak ah tiin US$ million 335 pe dingin thu suah an tuah. Himi hi Trump Admin hrangah lungawi um za zet a si. President Trump khalin “Thu lungawi um za tak a si, American mipipawl dik zetih thurel saknak le Sudan hrangah ṭhansonak karkap tumpi (Big step) a si. Sudan ram cu US cun State of Terrorism sponsor tu vekin Black list ih an rak ret mi cu ṭhiatbal sal a si ding, a ti.\nUS cun leitlun ih ram hrekkhat, mi firfiak pawl bawmtu tiih hrem le thliarhran mi an nei ih, Sudan ram khal cupawl lakah a rak telve a si. Asinan tu ahcun mi firfiak pawl bawmtu tiih an thliarhran le hremnak cu ṭhiatbal sal a si thlang ding a si cu. Iran, North Korea le Syria pawl cu a thliarhran in a hrem peh hrih ding. Sudan president Omar al-Bashir hi Islamist zet a si ih, a lal sung ah khan al-Qaida hotupa Osama bin Laden kha an ramah reilote a rak mikhual ih, al-Qaida pawl cun US Embassy, Dar es-Salam khawpi, Tanzania ram mi le Narobi khawpi, Kenya ram mi le USS Cole doawknak Lawngpi, Aden Sea tipithuanthum ih cawlmi cu kum 2000 ah khan a rak kap ciamco ih, mithi le hliam tuar tampi an rak um. USS Cole (Doawknak Lawngpi) khal a siat thluh. US Embassy ih hnaṭuantu pawlih Lukhawng man cu Sudan ram cun an President Omar al-Bashir an hlawnthlak hnu ah, cui’ lukhawng man pawl cu peksal dingin rem an timi a si. Sudan cun Israel thawi an karlak thubuai khal Trump Admin pawlih hnaṭuannak zarin, remdaihnak (diplomatic relation) tuah cing dingin an rel.\nSudan President Omar al-Bashir cu kum 2019 April thla ah khan a ralkap General Addel Farrah Burhan cun president sinak ihsin hlawn thla in, a kaih hruainak hnuai ih Sudanese PM Addellah Hamdok cun US cu ral vekih zoh loin, remdaihnak tuahpi an duh a si bik. Kum 27 sung lai US ih thliarhrannak le hremnak ruangah Sudan cu ram farah zetah a can phah. Leiba US$ billion 60 an nei ih, an paisa in man neihnak tla niam sinsin in, thil man a khung, inflation rate a kai fawn, tubaite ah 212.29% rori a kai bet. President Omar al-Bashir hi Iran thawn kungkaihnak nei in, Iran cun Gaza Strip ih Palestinian mi firfiak pawlih ralthuam thawn, Sudan ram ihsin a rak bawm ṭheu tiah puh a si. Sudan ram cu “pipeline” vekih um in, mi firfiak pawl khawsaknak hmunbik tiih puhmi a si. Omar al-Bashir hi UN War Crime Tribunal cun a lal sungih a thil tisualmi pawl ruangah thubuai an tuahsak a zum um.\nDonald Trump hi sawiseltu le dokalhtu an tam vekin, faktu le ṭanpitu tampi an rak um ve thotho. Hollywood star hminthang Kim Kardashan, kum 39) cu anti-Trump a simi David Letterman cun Netflix Show ih an kawmnak ah, Trump relse ding zawngin, a siatnak le ṭhatlonak pawl relsuak ding hawlih thusuhnak a tuah hrimnak pawl cu, Kim cun rel ding zianghman a theih lo thu mitthli tla phah in a sim. Kim Kardashian cun President Trump ih Criminal Justice System/Prison Reform thu cu a lungkimpi zetih, 2018 ah khan White House rori ah Trump tei’ sungkua thawn caan an rak hmang dah. Democrat le anti-Trump pawl cun Trump na dinpi ih na ṭan ringring asi ahcun na mithmai a bal ding, zohman ih uar na hlawh nawn lo ding tiin an rak sim ṭheu thu a rel. Trump in Presidential Power hmangin damsung thawngtla dingih thawng an rak thlakmi, Alice Johnson a rak suah zalen cu fak le lawm a hlawh zet. Thufim pakhat ahcun “Nangmah kha nangmah rori singam aw” a ti.\nVideo in na zoh duh asile, a hnuai ah rak zoh aw;\nPrevious Article Zuartu le Huikhawmtu – by Thawnga\nNext Article Donald Trump A Dinhmun A Tha, Joe Biden le A Fapa An Thang A Sia


Chin Ramkulh Ah Raltlan Mipi 90,000 Lenglo Um, Kawlram Pumhuap In Mipi Inn Le Lo 11,400 Lenglo Meisa Thawn Urkang Tuar. – My News\nChin Ramkulh Ah Raltlan Mipi 90,000 Lenglo Um, Kawlram Pumhuap In Mipi Inn Le Lo 11,400 Lenglo Meisa Thawn Urkang Tuar.\nadmin June 6, 2022 Leave a Comment on Chin Ramkulh Ah Raltlan Mipi 90,000 Lenglo Um, Kawlram Pumhuap In Mipi Inn Le Lo 11,400 Lenglo Meisa Thawn Urkang Tuar.\nICNCC-Interim Chin National Consultative Council le Ministry of Humanitarian Affairs and Disaster Management, NUG cun SAC ralhrang in Kawlram sung hmunhma 296 ah mipi inn le lo 11,417 hrawng meisa thawn urkang in an siatsuah ih a si.\nChin ramkulh sungah raltlan mipi 36,300, India-Kawlram ramri kanin India ram lamah himnak latu 39,100 le ralhrang in mipi thuneihnak an lak hlan ihsin Paletwa peng sungih raldonak ruangah tuni tiang mipi 13,000 cu mah le inn cio ah an tlung thei hrih lo tiah Data for Myanmar le UNHCR ih thusuah pawl sirhsan in thusuahnak an nei tlang.\nSagaing Ramthen, Kalay Peng,NatChaung Khua Ah SAC Ralhrang Le Mipi Kilhimbu Pawl Karlak Kahdoawknak Nasazet Asuakih SAC Ralhrang In Avei Nganak Meisa Thawn Urkang Ruangah Mipi Inn Le Lo (46) Vutcam Ahcang.\n5th June, 2022, Leitlunpi Huap Ih Leilungpi Kilkhawi Ni- World Environment Day Ah SAC Ralhrang Kutin Nunnak Liammi Dothlengtu Paraltha Ralkap Pawl Upat Peknak Ah Thingkung Phun.\nThalpau dothlengnak- Burma Spring Revolution sung ah nunnak a liam mi dothlengtu paraltha ralkap pawl upatnak hrang ah, Magwe ramthen, Min Hla peng ah, mipi kilhimtu ralkap pawl nih, kum 2022, June thla ni 5 “Leitlun pi huap ih leilung pi kilkhaawi ni“ ah, thlawr thingkung, pyitaut thingkung, yinmar thingkung, Thinwin thingkung, thingthei thing rah kung pawl tel in, thingkung(200) lai an cing tlang.\nKum 2021, June ni 5 khalah Chin ramkulh, hmunhma pakhat ah 2021, June ni 4 tiang SAC ralhrang kutin nunnak liamtu mawhneilo mipi 845 hngilhlonak ah Sokhlei le thingkung dang pawl phunin upat peknak an nei dah\nChin, Sagaing Le Magwe, Mipi Thuneihnak hmunah tlawngta nauhak an khat thluh zo tiah NUG Kumpi, Fimzirnak Lam Vuanci (2 ) nak H.E Ja Htoi Pan In Sim. →\n← Thantlang Khah Doh Nak Kong Thawng Pang Thar


Biakkhawmnak ih biak pawh-awknak (Communication in Worship Service) - Chinland Today Media\nBiakkhawmnak ih biak pawh-awknak (Communication in Worship Service)\nDecember 9, 2010 8:14 am·2 comments\nBiakkhawmnak ih biak pawh-awknak\n(Communication in Worship Service)\nBy: Tin Lian\nCommunication le Worship hi subject tumzet le dangdang an siih, an pahnih hi pakhat ah kom in Pathian kan biaknak caan (program) ah ziangtin kan hmang ding ti tawite in kan run tarlang ding. Ahmaisa in Communication kan zoh hmai sa ding.\nCommunication: Communication ih sullam cu mi pakhat a silole mibur (group) pakhat in midang hnen ih thu theihternak a si. Atlun ih zuk ah Thusimtu le Ngaithlatu an um ih an lakah Tibuaitu le Feedback an um. Tibuaitu hi Thusimtu ih thusim mi Ngaithlatu ih theih fiah lo dingih rak tibuaitu thawmvang a si. Cun Feedback cu Ngaithlatu in Thusimtu ih thu simmi ka theifiang a si tiih a vun sawnnak a si. Communication hi hmunhnih ih then a si:\n1. Tongkam thawn biak-awk/thusimnak (Verble Communication)\n2. Tongkam si lo ih biak-awk/thusimnak (NonVerbal Comm.)\nWorship: Worship ih sullam cu Pathian Bia, Sunloih le Thangthat a si. Kannih Christian cun Pathian cu Pathian a si ruangah kan bia ih kan hrangih a thil tuahmi ah Pathian cu ka thangthat in kan sunloih a si. Pathian bia ih kan khawmnak ah Communication le Worship hi ziangtin kan hmang ding ti tampi a um nan thutlang pathum in kan tarlang ding.\n1.Can Hman dan(Program)\n2.Awn Mawi (Music)\n3. Nun Phung (Cultur)\nCan Hman Daan (Program)\nChristian kan si vekin Ni sungbik le Caan sunglawi- bik kan nei lo. Ziangahtile Ni le Caan Pathian ih in pekmi hmuahhmuah hi a sunglawi theibik ih kan hman dingmi a si. Kan Sermon Ni le Caan asilole thil pakhat khat kan tuahthat Ni le Caan lawng hi sunglawibik ih kan ngai a si ahcun Pathian in Ni le Caan dang in pekmi hmuahhmuah kha zianghman lo ah kan canter ding. A tlangpi thu in kan khawm Program hi Mipi hla sak, Chairperson Bible siarnak le khawm ap thlacam, thuthannak, Solo/group hlasak, Ahlu khawn, Tongtai rualnak, Sermon, Baannak mipi hlasak le thlacam a si. Pathian bia ih kan khawmnak ih program kan neihmi pakhat ciar ah thupibik a um lo ih, a thupi lo bik khal a um lo. A hramthoknak in a tawp tiang ih kan khawm program a zaten a thupit daan a bang aw theh.\nPathian bia ding ih Biakinn kan feh tikah Sermon Program lawng hi kan ngai poimawh ih Biakinn kan fehsanbik le Pathian kan biaknak ih thupibik ih kan ngai a si ahcun kan program dang ih Pathian sunloih thangthatnak ih mipi hla saknak, lungawi thusim le kan tulmi hrangih kan thlacamnak, kan thawhhlawm khawnmi le a dang program pawl cu zianghman lo ah kan canter. Cun Chairperson ihsin thokin mi zokhal a hmai ah caan hmang in thu kan sim tikah, hla kan sak le thla kan cam tikah mipi ai-awhtu ka si ti thei in mipi zate ih theih dingin kan suah ding a si. Mic System a that lo khalah mipi zate theih dingin aw-hro si lo in kan aw kan ti ring ding a si. Mipi in an theihkim thei lo si maw, kan tongfang an theifiang lo a si ahcun Ngaithlatu hrangah Feedback um lo in kan caan hmanmi cu zianghman lo ah a cang ding.\nPathian bia ih kan khawmnak ah mi dam lonak, ninghaannak le riahsiatnak pawl tankhuar (a-khuan-a-zi) la in Pathian thangthat in kan sunloih ding a si lo. Kanmah bulpak nun ih in kilvennak le thluasuah in pek ruangah Pathian cu kan thangthat, sunloih sawn ding a si. Mi zokhal in khawm caanhman (program) sung ih caan kan hman tikah hnihsuak uar a tha lo, kan um daan le kan hoiher daan hman hi mi hrekkhat hrangah hnihsuak a si cia ih, hnihsuak kan telhbet a si ahcun, cumi ah thutak lo-nak, hngalnak le sup-awk lo-nak a tel theu. Cun khawm program sung ih caan pakhat kan hmanmi ih kan thusimmi thu le hla kan sakmi thu in a ngaithlatu pawl ih nunnak ei ral thluh ding le an nunnak ah sullam thukzet le hmual neizet mi thu reltu ding kan siih ruangah, kan caan hman dingmi hrangih kan timtuah lonak, kan tlin lo-nak le kan thiam lo-nak thu kan rel ding a si lo. Kan thu rel dingmi cu Pathian thu nung a si ko na’n kan minung lam tlaksamnak kan simsuak tik- ah kan thusim dingmi cu ngaithlatu pawl ih thungai caknak le duhnak a hlohter ih, hi kan minung lam dinhmun hi Thusimtu le Ngaithlatu lakah Tibuai -tu ah a cang thei ih, mipi hrangah hlawk- nak (Feedback) ngaingai a um thei lo.\nBiakinn ih khawm-awk hi kan Lai Christian Nunphung (Cultur) ah a rung cang ih, nunphung vekih Pathian kan biak ruangah Caan hmangtu siseh, mipi pawl khalin kan nunnak le kan thinlung taktak thawn kan program kan hman lo ruangah kan thlarau nun a thang thei lo. Kan hla saknak le kan thungaimi pawl in kan nun ah um zia a nei lo. John 4;24 ah Pathian cu Thlarau a siih a biatu in Thlarau le Thutak in biak uh a ti. Pathian cu thlarau le thutak ih kan biak lo ruangah, kan sunloih thangthatnak le lungawi thu kan sim kan simnak cu Pathian le a biatu lakah Tibuaitu nunphung cun mis- communication ah a canter lawng si lo in Can hmangtu le mipi pawl lak khalah mis- communation a canter. Curuangah kan Pathian biak daan in kan Christian ah sullam le hlawknak taktak a um thei lo.\non December 9, 2010 at 9:32 pm\nNunphung tivekpawl cu peh aw in ngan ding\na si ka zum.\non December 11, 2010 at 8:57 am\nHelo cangan tu Tinlian, na cangan mi cu thazaang ka ngah nasa. Na cangan mi ruanga lungawinak tampii ka nei. A thawkin a net tiang khi vawi khat ka siar suak i,\nka ruahnak a fiak deuh tla si men thei, comment malte ngan ding ka nei.\nKan thupii `Biakkhawmnak Ih Biak Pawhawknak’ ti a si. Na caa ngan thu tluangtlam ten na ngan i siar tla a nuam nasa. A hleicee in communication sullam\nna sim fiang dan pawl hi tha ka ti zet. Cui theh ah `worship’ ti in thupii na sim fiang lala i, a tha ka ti nasa. A hman te sim cun worsip na sim mi hi ka khawplo nasa in ka thei.:)\nWordhip ah khin thupii pakhat lawng na simfiang i, a dang pawl na simfiang nawn lo i, programe lawngin Pathian kan be ding a tinak si pei maw ka ti rero.:). or, articleword limit ruanga te si pei maw,’ tiah.\nSaduthah ah cun `awnmawi le nunphung’ tiang khin in vun sim sal awla cun kan lungawi zet ding. Nunphung cu malte na ngan nan, kan nunphung i kan biaknak lawng hi a tha tawk lo ti na ngan i, lai nunphung thawi pehpar aw i Patian Biak dan teh i um pei maw aw…? tih ruahro tul zik te.\nA thawk i kan siar dan ah cun, Biaknak le pawhawknak sim kawp ding vek in ka siar vivo i, a tawpnak ka tlen tiang a thu leh hla i an pehawknak ka siar ngah nawn lo cu ka mang a bang zik te. Ca ngan tu hin sim tum mi dang teh a nei si pei maw ka ti phah rero.\nTampii ka lungawi,\nNa unau, Salai Muvanlai


Thin Diriamnak Hawl - Chinland Today Media\nMay 1, 2010 1:16 am·0 comments\n“Ziangahso rawl a si lomi hrangah paisa nan hman? Ziangahso pum puarter lomi thil hrangah nihlawh nan pek?” -Isaiah 55:2\nKumkhat Sung Baibal :\n– 1 Siangpahrang 10-11\nJigsaw Puzzle timi leknak cu ramzuk maw, a dang zuk pakhatkhat kha fatete in aat ttheh hnu ah cahnah, zialtlep, thingphen, thlalang tivek parah rem te’n ben saalmi leknak a si ih vun retfel ngah le cu mih thinlung di a riamterzet. Nunnak khal cuvek cu a si ve. A tthekdarh awmi thil fatete a zate vun finkhawm in a famkimmi pakhat ra cang dingih tuahnak ah kan tikcu caan kan hmang.\nA caancaan cu thil tthen fate pakhat a hlo a bang ttheu. A dik lomi thil tthen kan hawl rero tla a si thei men. Nunnak ih hmun laibik ah Pathian a ret lotu cu thil thupibik hlotertu an si kan thei ko na’n kan thupitter lo pang maw?\nBiakinn Pathian biak khawmnak ah hmaan te’n kan ra ko na’n kan nunnak ih hmun laibik ah Amah um loin thinharnak in kan khat pang maw? A caancaan ahcun Pathian thawn hlat awzet vekin kan thei aw. Cumi in sual tuahnak a olter sin ih thil thupi pakhat sambau ih theih awknak khal a suahter sin.\nPathian thawn hlat awknak ih kan thlen hmanah kan Pathian cun a kiangnai ih kan um ding in duhsak. Profet Isaiah hmangin, “Ziangahso rawl a si lomi hrangah paisa nan hman? Ziangahso pum puarter lomi thil hrangah nihlawh nan pek? I ngai uhla ka simmi vekin tuah uh; rawl lakih a tthabikmi nan ei dingih nan nun a nuam ding,” (Isa. 55:2) tiah mi hmuahhmuah in sawm.\nNa nunnak ah thil pakhatkhat a sambau asile Pathian lawng hi a tlamtlingmi diriamnak lo pe theitu a si ti kha ciingmang saal ringring aw. Amah in na nunnak ih a sambaumi zuk kha famkimter seh. – Joe Stowell\nPathian pianhmang kan thinlung ih hmun lawng cu,\nHlawnthil in a khahter thei lo;\nPathian lawngin a di a riamter thei,\nKan tah thei lomi thil a si. – Sper\nJesuh lawng ih diriamter theimi hiarhaalnak,\nthinlung zate sungah a um.


Israel Ram Cozah Tuahtu Ding Fiang Hrih Lo - Chinland Today Media\nIsrael Ram Cozah Tuahtu Ding Fiang Hrih Lo\nFebruary 13, 2009 9:01 pm·0 comments\nUS Satellite Leh Russia Satellite Vansang Ah Taih Aw\nUS leh Russia biakpop awknak Satellite pahnih cu vansangah an ttaih aw ih. Hiti vek thil thleng hi a vawikhat nak asi. US Company Satellite Iridium cun Russia Satellite hlun an\nhman nawnlo micu kandung tlawngkai nihnih ahkhan Siberia tlun Km 780 hrawngih sangah a ttaih tiah NASA cun a sim. Asinan himi hin International Spece Station a tibuai loih Thlacem lamih boruak lawng kahsuak an tummi khal a ti buai cuanglo dingtiah mithiam pawlcun an sim.\nHi US leh Russia Satellite ttaih aw ahhin hnawmbal phunphun a darh nasa ih mithiam pawlin an simnakah hi hnawmbal hi zarh ziatsung hrawng simaw cu a reh lawktheilo ding tiah an simbet. Russia ram Satellite hi Kg, 950 ih ritmi a siih. 1993 kumih an rakkah suakmi asi. US Satellite hi Kg, 560 ih rit a siih 1997 kumih an rak kahsuak mi asi. kum 1957 ihsin vansangah Satellite hi 6,000 hrawng kahsuak asizo.\nIsrael Ram Cozah Tuahtu Ding Fiang HrihLo\nIsrael ramih Parliament seat 120 um hril awknak cu Party pakhat lawngin Cozah nak tuahthei ding khawpih MP neithei an umlo ruangah. Party dangdang kawmkhawm aw ih Cozah nak tuahtlang tumin Party hotu pawlcu an buai rero. Relzo vekin Israel ramhi Parliament seat 120 a umih MP seat 61 neibantu in Cozah nak a tuahthei a si.\nTui Israel ram hril awknak ah hin Cozah nak kailai tu Foreign Minister ttuanlai Tzipi Livni, ih hruaimi Kadima party in seat 28 a hmuih. Prime Minister hlun Benjamin Natanyahu, ih kaihhruai Likud, Party ih seat 27 an hmuve ih. Avigdor LieBerman, ih kaihhruai Yisrael Beitenu, Party ih seat 15 an hmuih. Defence Minister, Ehud Barak, ih hruaimi Labour, Party ih Seat 13 an hmuih. Shas Party in Seat 11 an hmuih. United Torah Judaism in seat 5 an hmuve. Ziang Party hmanin Cozah nak tuahthei nak seat 61 ih hrek hman an hmubanlo.\nHi an hril awknak result pawlhi an ramih thuthangca langsar bik Yedioth Ahronoth cun an party hruaitu pawlih zukthawn a tarlangih Politician pawlin an thlir nakah Prime Minister hlun Benjamin Natanyahu, hin Cozah nak a tuahthei sawn mending tiih zumtu khal an tamzet.Yisrael Beitenu, Party hruaitu Avigdor Lieberman cun Right Wing Cozah dingsehla a duhthu a simzo ih. Asinan Party dang khal an ttuampi thei thotho tiah asim. Yisrael Beitenu Party hruaitu Avigdor Lieberman, hi Mizansun ah Kadima, Party hruaitu Tzipi Livni in a kawm zoih. Likud, Party hruaitu Prime Minister hlun Benjamin Natanyahu khalin Avigdor Lieberman, leh Shas Party hruaitu Ei Yishay, khal a kawmcihzo.\nKadima Party hruaitu Tzipi Livni in Cozah nak a tuahthei nak dingah cun a policy duhlo zettu Party fate pawl a ttuanpi thei thluh a ttul ding. West Bank ih an hmelma Palistinian Authority hruaitu pawlcun Israel PM dingah zohman duhhril mi an nei cuanglo ih Asinan Palistinian pawlhnenih rampek duhlotu Party pawlin seat tampi an ngahcu pawi an tithu an sim. French President Nicolahs Sarkozy cun Israel ramah ziang party khal dingsuak sehla rualrem nak a beisei thu a sim.\nMizanzing ah Iraq khawpi Bagdad ih Bus Station ah a rual awin Bomb vawithum a puakih minung 16 an thiih midang 40 lenglo in hriamhma an pu. hi Bomb puahnak hmunhi Bagdad khawpi ih nisuah naklam Bayaa ah asiih Shia muslim miphun pawlih umnak hmun asi.\nHi Bomb puahnak hmunhi Iraq ralkap leh US ralkap pawlin zohman fehtheilo dingin an kulh lohli ih Bomb puakhi a cahtuk ruangah lamzin kiangkap ih in pawlkhal a hngawr siatthluh tiah AFP News Agency cun asim. Iraq ramah hin Bomb puakleh Do awknak hi a dai vivo thlangtiih ruah asiih. Asinantui naite ihsin Bomb puakhi a luarsal ciamco ih minung tampi in an thihphah salbet. Hi Bomb puah rero ttheutu pawlhi Al-Qaida pawl an si zum a siih Iraq ramih miphun dangdang Shunni, Shia, Kurds, Arabic, pawl karlakih huat awknak tuah an tum vivo ih zum asi. US Cozah in Iraq ihsin a ralkap hnuhkir salih Afghanistan ih Al- Qaida pawl naszet ih do a tum ruangah Iraq ah hin Al-Qaida pawlin buainak tuah sinsin hi an tum asi tiah Iraq cozah thu puangtu cun asim.


Ralhrang Pawlin Kalaymyo, Tharsi Khua An Nuai Ciamco Ih Khuami Pakhat An That >>> – Meifar\nTuizing January 11, 2022 zinglam ah ralhrang 80 hrawng cu Kalaymyo, Tharsi khua ah an va lut ciamco ih khuasung inn le lo an siatsuah. Meithal an kap ciamco ih khuami pakhat a thi.\nTualsung mi in, “Kan khua ah uico ralhrang pawl an ra lut ih kum 46 mi U Pho Tun an kap that. Ralhrang pawl cu ke in an feh thluh ih kan khua an suahsan zo, meithal le ralthuam kimcang an keng” a ti.\nZinglam nazi 10:00 hrawng ah ralhrang pawl cu Tharsi khua ah an lut ih khuasung mipi pawl cu an kap ciamco, pakhat an kap that ih pahnih in hliamhma nazet an tuar. Khuasung mipi 6 hrawng cu an vaw ciamco hnuah an kai, an kaihmi lakah nunau khal an tel.\nKhuami upa in, “Tharsi pacang pakhat an kap that, amal bik inn 2 cu an urkang. An kaihmi nunau pawl cu an suahsal nan mipa pawl cu an hruai vivo, paziat ciah an kai ti cu kan theifiang hrih lo. Tualsung mipi kilhimtu pawl thawn kahawknak zianghman aum lo nan kan khua cu ralhrang pawlin an ra nuai ciamco” a ti.\nRalhrang pawl lakah Pyu Saw Htee pawl khal an tel, khuasung ih phungyi tlawnginn ah nazi 3:00 hrawng an um lawk ih sun nazi 1:00 luan ah Tharsi khua cu an suahsan. Khuasung mipi pawl cu sahimnak hawlin khuadang, hmun dangdang ah an tlan.\nRalhrang Hlasak Zuamawknak Ah Chin Le Kachin Aiawh Ih Teltu An Um


VCTH | Archive | Lehpannak | 3\nHome » Archives by category » Lehpannak (Page 3)\nChristiano Ronaldo Ibiza ah a cawl huahhi\nPosted on June 1, 2016 by vcth and saved under Lehpannak\nChristiano Ronaldo cu Champions League silpi an co hnu in Belearic tikulh Ibiza khua ah a cawl huahhi. Tutum cu fala tello in mipa rual deuh an si. Ziangah tile Ronaldo, kum 31, cu June 10 ih thok dingmi EURO 2016 ah ram aiawh in lek sal ding a si. Portugal…\nChampions League silpi voi 11 a co tu Real Madrid\nPosted on May 28, 2016 by vcth and saved under Lehpannak\nTuzaan UEFA Champions League final ah Real Madrid in Atletico Madrid cu minute 120 an lek hnu ah penalty in a neh ih R. Madrid cun UEFA Chiampions League silpi voi 11 a co ta. Minute 15 ah Real Madrid captain Sergio Ramos a goal ih Real in 1-0 an hruai.…\nRyan Giggs Manchester United ah a um peh men ding\nPosted on May 25, 2016 by vcth and saved under Lehpannak\nManager hlun Louis van Gaal kut tangah Assistant manager a tuantu Ryan Giggs cu manager thar Jose Mourinho kut tang ah a um peh men ding tiah zum a si. Ryan Giggs, kum 42, cu Manchester United in Mourinho tangah hnatuan dingin an biak. Nan Giggs in a lungkim le kim…\n“Special one” Man U ah thleng ta\nPosted on May 22, 2016 by vcth and saved under Lehpannak\nChelsea manager hlun Jose Mourinho cu Manchester United manager thar ah hril a si. 2016 FA Cup silpi ngahtu Manchester United cu an manager Louis van Gaal cun zarhpi zaan ah “Man U thawn cu kan t’hen aw zo,” tiah a ti. FA cup an lek hlan ihsin Man U…\nLeicester City Shwedagone Pura ah leng\nEnglish Premier League sil ngahtu Leicester City cu May 22 sun ah Kawlram ah an tlawng ih Shwedagone Pura ah an leng. Hi khual tlawngnak cu Leicester City a neitu Thai milian Vichai Srivaddhanaprabha program a si. Mr. Vichai cun Thai phungki pawl tla a hruai ih Shwedagone pura ah thlacamnak…\nChampions League le Europa final Youtube in free in zoh theih\nPosted on May 17, 2016 by vcth and saved under Lehpannak\nUefa Champions League le Europa League final live cu BT Sport in Youtube in free in a thlah ding tiah theih a si. Europa League final ah EPL ih Liverpool le La Liga ih Sevila cu May 19, zinglam nazi 1:15 (Kawlram caan) ah St.Jakob-Park, Basel, Switzerland ah lek ding an si.…\nEnglish Premier League champions: Leicester City\nPosted on May 3, 2016 by vcth and saved under Lehpannak\n2015-2016 English Premier League cu puai 2 lek ding a tang lai nan Leicester City in champion an ngah zo. Leiceter City cu puai 36 an lekmi sungah puai 3 lawng an sungih hmat 77 an ngah. 2nk in a thluntu Spur cu mizaan Chelsea thawn 2-2 in an draw…\nPacquiao in Bradley a neh, Boxing thong a cawl thlang ding\nPosted on April 10, 2016 by vcth and saved under Lehpannak\nManny Pacquiao le Tim Bradley Jr cu April 9 zaan ah MGM Grand, Las Vegas ah an thong aw ih round 12 an thong aw hnu ah Pac Man in 116-110 in a neh. Pacquiao cun a thok ihsin neh ding rorin a thong. “A cang thei tawkin knock out, thong tluk,…\nLiverpool boss in Harry Kane a lawm\nPosted on April 5, 2016 by vcth and saved under Lehpannak\nApril 2, zarhte zaan, ih premier league ah Liverpool le Spur an tong aw ih 1-1 in an draw. Cui puai ah Liverpool lam in Philippe Coutinho in a goal ih Spur lam in Harry Kane in a goal ve. Puai theh hnu ah Liverpool manager Jurgen Klopp in Kane ih…\nChin United in Southern Myanmar 3 – 0 in neh\nPosted on March 12, 2016 by vcth and saved under Lehpannak\nMyanmar National League puai 10nk ah Chin United FC cu Southern Myanmar thawn Tuhwannah mino pawl bualrawn ah March 12, zaanlam nazi 3:00 ah an lek ih CUFC in 3 – 0 in an neh. Minutes 37 ah Chin United FC ih BB in corner a sit mi bawhlung ihsin Anderson…


Ralkap In Hnațuan In Sawm Asile Kan Cohlang Lo Ding - Free Chinland Today\nRalkap In Hnațuan In Sawm Asile Kan Cohlang Lo Ding\nFebruary 5, 2021 Salai Thuthang Chin News, NEWS, Thu Thar 0\nRalkap uknak acozah thar ah komkhawm hnațuan tlang dingih in sawm a si khalle kan cohlang lo ding tiah CNLD sungțuan Salai Ceu Bik Thawng in simnak a nei.\nMipi acozah ihsin thuneihnak laksak a si hnu ralkap in acozah thar a tuahnak ah tlangpar miphun party pawl le kawl miphun party pawl sawmnak a nei ih, CNLD hi sawmnak a um hrih lo na’n, nehhnu ah sawmnak a um a si khalle kan cohlang lo ding tiah Salai Ceu Bik Thawng in a sim.\n“Tuhrih ahcun sawmnak a um hrih lo, bulpak in pehtlaihmi a um maw timi cu ka thei lo, central office ahcun atu tiang sawmnak ca a thleng hrih lo, party dinhmun in cohlannak ding san a um lo, a ruah khal kan ruat lo” tiah CNLD sungțuan Salai Ceu Bik Thawng in simnak a nei.\nCNLD cu ralkap ih thuneihnak a laksalmi thuhla ah lungkim lonak langter in February 4 ah casuahnak khal an rak nei. Asho Chin National Party khal cun ralkap ih acozah thar dinnak hrangih a sawmnak cu a rak hnawlsak zo.\nSource : Khonumthung\nBungbel Tum Ih Duhphorhnak Tuahtu Salai Sang Lung Cu Palik In An Kaih\nRamkhel Cangvaitu Mino Pawl In Min Aung Hlaing An Vui


Snak The Ripper feat. Onyx (Fr... -'Vandalize Shit'Oddisee -'Ain't That Peculiar (Remix)'4th Pyramid -'Lookout'Nutso & DJ Low Cut -'Shut'Em Down' Narrow Results by:Category< All CategoriesAll Music VideosNewer Music Videos (2)LetterAll Letters# A B C D E F G H I J K L M N O P Q R S T U V W X Y Z LabelAll LabelsFat Beats Records (1)The Jae B. Group (1)Director< All DirectorsGerard VictorVideo QualityWEEKLY COUPONS (details)JOIN EMAIL LIST Get the FREE weekly email updatefrom the most trustedUnderground Hip Hop site!Sort by * Newest VideosArtist: A To ZCommentsViewsTop RatedPage 1 of 1 (2 Items Found)Page: 12:09Black Milk (of Random Axe) & Danny Brown - 'Black And Brown'(Music Video)Added: Feb 6, 2012Views: 1,421Label: Fat Beats RecordsSong Producer: Black MilkVideo Director: Gerard VictorRating: (5 Stars) (4)


India : Emergency hrang ah Covid 19 Vaccine phunhnih hmansian a si zo | Falam Online Media\nIndia : Emergency hrang ah Covid 19 Vaccine phunhnih hmansian a si zo\nIndia ram ah emergency hrang ih hman dingin Covid 19 vaccine phunhnih hmansian a si zo thu Drugs Controller General of India in a tarlang.\n“India company Bharat Biotech tuah mi COVAXIN le Oxford-AstraZeneca tuah mi (Serum Institute of India in a suah) Covidshield Covid 19 vaccine cu emergency hrang ah hman theih a si zo” tiah Drug Controller General of India (DGCI) chief VG Somani in ramsung media hnen ah a sim.\nSomani in “Oxford-AstraZeneca tuah mi vaccine cun Covid 19 nathrik zaṭek 70.42 a kham thei. Ramsung company Bharat Biotech le Indian Council of Medical Research ih tuah mi COVAXIN khal a him zet ih emergency hrang ah hman theih a si zo” a ti.\nIndia ramsung ih hmansian thok a si mi vaccine pahnih thu thawn pehpar in media lam ih thusutmi ṭhenkhat cu Somani in simfiah hrannak a nei lo nan “Zaṭek 100 rorin a him. Taksa, tisa nat le allergy tivek cu vaccine tinkim ih side effect a si” a ti.\nIndia PM Modi in ramsung ih Covid 19 vaccine hman thok theih thlang ding cu a sunglawituk rori tiah a sim ve ih “India ramsung ah Covid 19 vaccine phunhnih hmansian a si thlang cu mipi hrang ah a sunglawi hlei ce” a ti.\nIndia rampi cun a mipi 1.35 billion lak ihsin mipum 300 million hrawng cu tukum thla 6-8 sungah Covid 19 vaccine dawt thei a beisei.\nIndia likely to approve two-dose regimen for COVID vaccines, four weeks apart – sources https://t.co/YoKzll3cnC pic.twitter.com/P6SqaynNoH\nTu thla sung ah Covid 19 vaccine tlangzarh thok thei ding khalin beiseinak a um ih Leitlun vaccine suah company tumbik a simi SII khal in AstraZeneca/Oxford tuah mi Vaccine cu 50 million dose timlam in a ret ṭha zo.\nCumi vaccine pawl cu cozah hnen ah dose khat ah 250 rupees ($3.42) in a zuar tum ih private market ahcun 1,000 rupees thawn zuarsuak a tum a si.\nTu dinhmun ah India ram cu Leitlun Covid 19 mina tambik ram US sangtu a si ih ramsung ah mina 10.3 million an um zo. Cumi lakah mipum 9.93 million an damsal ih minung 149K an thi a si.\n← 2021 kumthar ni ah Leitlun huap naute suak thar Ting 4 kim zik an um\nFalam : GTI Phunsang Tlawng sak nak ding Hmunhma an hal →


Hawl Ih Ruun - Chinland Today Media\nHawl Ih Ruun\nJune 30, 2009 5:35 am·0 comments\nMi Fapa cu a hlo mi hawl ding le rundam dingah a ra,” tiah a ti. -Luka 19:10\n– Job 17-19\n– Tirhthlah 10:1-23\nZarhtin ziktein a hlo mi hawl ih runnak thuthang kan hmu ttheu. Innsaang picnic an fehnak ah a vaak ih a hlomi nauhak thu, ke ih tlangpar kaitu tlang parah a taangmi thu, linghnin ruangih inn cimmi tangah a taangmi thuthang an si ttheu. Ziangvek harsatnak thu khal ah sisehla hawlmi le ruunsuakmi pawl in anmahte an bawm aw thei lo ruangah hawltu le ruuntu pawl parah hngilh thei lomi lungawinak an nei ttheu.\nLuka 19:1-10 sungih a ummi Zakia ih thu hi hawl le ruunnak thu a si. Hmaibih zohnak ahcun tonnak pangih cangmi thu a bang. Jesuh cu Jericho in a feh lai ah siahkhongtu milain pa in cuih mangbangza tuahtu zirhtu pa hmu thei dingah thingkung parah a kai. Himi thu a cemnak ah Luka in Jesuh in Zakia hnenih a simmi a langter hrim. Jesuh in a hnenah, “Tuih sun ah hi pa ih inn ah rundamnak a thleng zo, ziangahtile himi pa khal hi Abraham ih tefasin a si ve. Mi Fapa cu a hlo mi hawl ding le ruun dingah a ra,” tiah a ti (cc. 9-10).\nJesuh in leilung tlun ah hawl le ruunnak hnattuannak cu a nunnak, thihnak le thawhsaalnak in hram a thok. Tuih sun khal ah Thlarau Thianghlim huham in a pehzom ih, a hlomi pawl tlunah duhdawtnak nei dingin a zaangfahnak in kan tel venak ding in sawm.\nThuthangttha an theih lo ahcun,\nMi in Jesuh an zum thei lo;\nCuhrangah A Thu than a ttul,\nLeitlun – a hlat le nai ah.\nSualnak ihsin ruunmi pawl in sualnak sung um pawl an run theibik.\nJesuh Hnenah Hruai Aw


Na Thinlung ah Midang Ret Ve Aw - Chinland Today Media\nNa Thinlung ah Midang Ret Ve Aw\nNovember 28, 2016 5:58 am·0 comments\nTuluk canganthiam hminthang pakhat in German putar pakhat ih inn a sang dah. (Annih lam ahcun inn an san tikah thilri pawl kha inn neitu in ret sak thluh dan a si). Ni khat cu canganthiam cun rialno (glass) pakhat a kuaiter pang. Curuangah phone thawn German putar cu a hei sim.\nCutikah putar cun, “A poi lo e. Ti pang thilthu a si si. Khavek rialno cu a man tla a khung lo. Thaizing ah pakhat ka rak lo pe sal ding,” a ti.\nA thaizing ah putar cun rialno cu a va pe. Inn sung a vung lut vete’n, “Rialno kuai them pawl teh?” tiah a sut cih. Cutikah canganthiam cun, “Ka phiat ih a leng hnawmbawm ah ka ret zo,” a rak ti.\nCuvete’n putar cun sangka a ong sal lohli ih, hnawmbawm cu a va ong. Cu thluh ah dunglam ra her sal in, “Thaizing ihsin inn dang ah tthawn aw. Ka inn na san ka siang nawn lo,” tiah canganthiam cu a sim. Cumi a ttong phah ah putar cun, ballpen, hmunphiah, caiceh le hnawm retnak dip a la ih, inn leng ih ret mi hnawmbawm ih hnawm pawl cu a sun bung sal thluh hnu ah, hnawm pawl cu a ci a tthen ciamco. Cipciar zet in a tthen hai.\nMinute malte a rei tikah rialno kuai them pawl cu hnawm dip pakhat ah a hranpate’n an um thlang. Cumi hnawm dip par ahcun putar in, “Ralring: Rialno kuai them an tel” timi a ngan. A dang hnawm dip ahcun, “Mi tuahmawh thei an um lo,” timi a ngan.\nTuluk canganthiam cun dawisuah a ton thutthi mi cu a theithiam lawk lo. Curuangah, “Ziangah na inn ih ka um na siang nawn lo? Rialno ka kuaiter ruangah maw?” tiah putar cu a sut.\nPutar cun a lu thing phah in, “Si lo. Na thinlung sungah midang an um lo ruangah a si,” tiah a sim sal.\nMitu te ah putar in hnawm ci dangdang a tthen lai a mit rori ih a hmuh ruangah, le tu ciah ih putar ih ttongkam pakhat ruangah canganthiam cu a hmai hmuah a sen thluh.\nPutar in ngaidam ding awm ngaidam in, thupi ih ret ttul mi thupi ih a ret theinak san cu a thinlung sungih midang a ret hai ruangah a si.\nHnawm dip parih putar in a ngan mi ca cu tampi tla an si lo. A kutngan tla a mawi lo. Asinan khami nganca ahkhan mawinak le duhsakawknak pawl an tel. A hman mi ballpen khal a danglam lo. Asinan hnawm dip parah putar in thupi ah ret zet ih a ngan mi cafang pawl cu canganthiam in cahnah parih a ngan mi cafang mawi zetzet pawl hnakin an tleu sawn.\nHminsin: Nine Nine Sanay ih Tuluk ca a leh mi, leh sawng mi a si.\nKa Lo Hngak Ding (Part – 10)\nKan Lungruallonak Rak Hleptu


Tleirawl Kum 14 Mi Cu Online Ih A Tonmi Tlangval Ih Neiaw Dingin A Ko Ih >>> – Meifar\n2019 kum ih thilthleng a si nan online kan hmang tikah fimkhur a ṭulzia theihter awknak ah himi thuthang hi kan tarlang sal a si.\nKayin State, Kawkareik Township, Naga Dwe khua ih um kum 14 mi Ma Aye Thazin Oo cu tleirawl harh vanglai a si, hringtu pa anei nawn lo ih a nu in a hmeipi. Online fehtlang in tlangval pakhat thawn an duhaw, Phyokoko Phyo Koko timi facebook neitu thawn an beaw ṭheu ih an duhawk hnuah tlangval in neiaw dingin a sawm.\nTlangval khal a facebook sungih zuk vek asilen kum 15/16 mi hrawng a si ding. Mon State, Mawlamyine khawpi ah tongaw dingin an sim thei aw, tleirawl lungaa lai tiah Ma Aye Thazin Oo cu inn ihsin a tlan ih amahten Mawlamyine khawpi ah ava feh.\nOnline ih a tlangval in, “Ra awla, ziangkim ṭuanvo ka rak la thluh ding” tin arak tiamkam zo. Asinan, Ma Aye Thazin Oo cu Mawlamyine khawpi a thleng tikah online ih a tlangval in ṭuanvo arak la ngam lo, a phone khal a off ih pehtlaihnak ding lamzin aum nawn lo ih a hlo reprep.\nCutin, Ma Aye Thazin Oo cu Mawlamyine khawpi lamzin kap ah a vakvai, a vanṭhanak ah vengsung hruaitu upa pawlin an rak hmu ngah ih a thuhla an sutfiang hnuah palik sakhan ah an hruai. Khawtlang hruaitu le palik pawlin an khua tiang an va thlahsal, vengsung hruaitu upa pawlin rak tong lo sehla cun a nun cu ti siatsuah in aum ding.


ANTON ALMAZOV 11 ������ 2014\n�����: 00:00 ����������: 0 ANTON ALMAZOV\n11 ������, � ������ ����� "����������", ����������� ����� ANTON ALMAZOV. ANTON ALMAZOV ����� ���� ���������� ���� � ������� 2008 ���� � �.��������, ��� ����� ����� ��� ������� ��� ����������� � ���� ���������� ���������� ������. � 2009 ���� �������������� ���� ��� �������� ������������ ������ ����, � ���������� ����������� � ������� ����������� ������. � 2010 ���� ����� �������� ����������� ������������, ��������� ������� ���� ������ ������ ����������.\n���������� ������ � DJ MEXX � SERGEY KUTSUEV, �������� �� ����� ����� � ������ ��������� �������� ���: DJ LEONID RUDENKO, TESLA PROJECT, MAX FABIAN, DJ YONCE, DJ ALEX JETSET, DJ SOLOVEY, ANTON CHE, DJ SERGEEV\n�� ������ ������ ��� ������ � ������� �� ������������� KISS FM, 109 FM � ������ �� ����� ��������� ��� ICON BAR, TERRITORI� �������, MED BAR, NEBAR � ������ ������ ��������� ��������� ������


Burma Ram Feh Dan Ding Part 82 - Chinland Today Media\nBurma Ram Feh Dan Ding Part 82\nKan Lailung, Hramlak le Tiva Tithat A Tul\nSaya Amos Thang khan Cekan lam ih bawnthur an cin dan pawl tla a run ngan ih siar a nuam zet ih cui tlun ah Holland ram ih an cin dan i run sut.Holland ram ih an cindan cu ka thei lam lam lo.A si nan 1982 ah khan Mizoram Tut phai ah tichhim ram ah bawn thur le zikhlum ka rak cing dah ve.An that tuk ve law law.Amah lawng te bawn thur pawl cu April thla ah Rs.15000 man lai suak thei ding kha Rs.400 man hrawng lawng ka zuar man ih ruah a sur ih an thi thluh.Cuih hnu ih ca ka siar mi ah bawnthur pawl ruah kham nak ding in a pak a pak ih plastic inn ih khuh theih a rak si ti tla ka hmu.Kan ngan zo,thiam nak le hmanrua tha tha a tul ko.\nCule kum 40 hrawng a rei zo ding ih Burma ram ih fang (paddy )suak cu acre 1 ah tang ( basket ) 50 lai lawng a si lai ah Japan ram ah cun 180 an thar thei.India ram hnak in Chin ram in acre 1 cio cio ah buh le bal let 2 le a hrek in an thar tir thei.Cui ruang ah kan lo ram neih mi hi a karh thei nawn lo nan a cin dan kan thiam cun let 2 let 3 in an thar tam thei ti kan thei ding.\nCule tulai ah Western world lawng si lovin India ram khal ah organic farming hi an urar vivo i,organic ih thar mi thlai pawl hi mi tam pi in an lei vivo.Organic ti hi cu mirang dawm pek lo,mirang pangngang kahnak sii hman lo ti a si mai.Mirang dawm pek hi cun lei ram hi kum 20 kum 30 hnu ah cun a siat phah nasa.Organic farming ah cun caw ek,hrammpi ihsi tuah mi dawm le hrampi ih si tuah mi pangngang kahnaak sii tuah a theih.A ei tu hrang khal ah organic farming ih thar mi pawl cu milai hrang ah damnak a si.\nSingapore cu a ram a fate tuk ih minung an tam tuk nan an ram ih 50 % cu tuupi ( hramlak )ah cang tir in thing mawi mawi in a khat.India ram ah a ram ih 20% hrawng lawng hramlak a tang ih an mang a bang zet thleng.\nLaitlang ah ram a that ih thuneihnaak kan nei a si le ram ih 33% ( one third )cu tuupi ah kan cang tir ding ih a tangmi pawl khal cu lo le thlaihmuan tha tha,coffee le tea plantation le Australia ih si cah ding mi caw rawl hrang ih hrampi in kan cing khat thluh ding.\nKan tiva pawl kan kilkhawi tha ding ih,dynamo,bomb leh sii hman kan kham ding ih ngan pawl cu a thliar le sur vorh lawngin kan kai ding.Nga an tam zet ding ih an thaw zet fawn ding.Ram tha thlir in beisei nak nei cio uh sih.


VCTH | Archive | Leitlun Hmun Ropi\nHome » Archives by category » Hmun Le Hma » Leitlun Hmun Ropi\nPosted on October 28, 2014 by vcth and saved under Leitlun Hmun Ropi\nLeitlun hmun ropi (World’s Wonders) ti vek ah cu an tello, mi ih theihlar tuk mi hmun le hma pawl tla cu an si lo nan, hmun mak le mawi pawl an si. 1. Darvaza Gas Crater, Turkmenistan Darvaza Gas Crater, Hell sangka ti ah tla an khawh mi, meisa khur pi…\nComments Off on Leitlun Hmun Mak 5, Theihlar Tuk Lemlo Mi / Continue reading →\nLeitlun Kutsak Inn Sangbik 10\nPosted on March 28, 2014 by vcth and saved under Leitlun Hmun Ropi\nLeitlun Kut ih sak mi inn, Vantau inn sangbik 10 ih cazin thunuam men ah – 1. Burj Khalifa – United Arab Emirates – Dubai – Pi 2,722 – 2010 2. Tokyo Sky Tree – Japan – Tokyo – pi 2,080 – 2011 3. Canton Tower – China – Guangzhou…\nComments Off on Leitlun Kutsak Inn Sangbik 10 / Continue reading →\nLeitlun Thilman Khungbik Khuapi (10)\nPosted on March 5, 2014 by vcth and saved under Leitlun Hmun Ropi\nTime magazine in kum 2014 hrang leitlun nuntu khawsa nak ah thilman khungbik khua pa (10) cazin an suah. Cu pawl tla cu 1) Singapore 2) Paris 3) Oslo 4) Zurich 5) Sydney 6) Caracas, Geneva, Melbourne, Tokyo le 10) Copenhagen pawl tla an si. Kum 2013 hrangah pakhatnak an…\nComments Off on Leitlun Thilman Khungbik Khuapi (10) / Continue reading →\nTuluk Siangpahrang Inn\nPosted on January 3, 2014 by vcth and saved under Leitlun Hmun Ropi\nTuluk Siangpahrang Inn, Dawnkhawmmi Khawpi ti tla ih kawhmi (Forbidden City) Ming Dynasty ihsin Qing Dynasty cem tiang Siangpahrang umnak a si. Beijing khaw laifang ah a um ih kum 500 lenglo Siangpahrang rian in a rak um. A tu ahcun piahtiak (palace museum) ah hman a si. Hi Siangpahrang…\nComments Off on Tuluk Siangpahrang Inn / Continue reading →\nPosted on June 20, 2013 by vcth and saved under Leitlun Hmun Ropi\nHagia Sophia cu Turkey ram Istanbul khua ih museum (ျပတိုက္) tumpi a si. Hagia Sophia ti cu Greek tong a siih “a thinghlim mi fimnak” ti a si. Nisuahnak lam Orthodox pawl in 537 AD (CE) ah an sak ih an Biakinn thing a rak si. Hagia Sophia cu Byzantine Empire (Nisuahnak lam Roman…\nComments Off on Hagia Sophia, Istanbul Turkey / Continue reading →\nPosted on November 18, 2012 by vcth and saved under Leitlun Hmun Ropi\nGrand Canyon cu Colorado tiva ih sersiam mi horkuam tluan a siih Arizona ramṭhen ih um a si. Leitlun Hurkuam lakih a thuk bik pahnihnak a si. A pakhatnak cu Tibet ih Tsangpo Canyon a si. Grand Canyon su a sau lam peng 277 , a kau lam peng 18 (a…\nComments Off on Grand Canyon / Continue reading →\nPosted on September 30, 2012 by vcth and saved under Leitlun Hmun Ropi\nColosseum, Latin in Amphitheatrum Flavium, cu Rome khua laifang ih um tlun khuh um lo puai hmannak, nun nomnak tualrawn innpi a si. Rome pawl ih kutsak thil ah a tumbik a si ih, concrete le lungto thawn sak mi a si. Colosseum cu AD 72 ah siangpahrang Vespasian ih…\nComments Off on Colosseum, Rome / Continue reading →\nPosted on September 11, 2012 by vcth and saved under Leitlun Hmun Ropi\nMachu Picchu cu Peru ram ih um a si. Tipi thuanthum in pi 7,970 tluk a sannak hmun ih um a si ih Urabamba horkuam tlun tlangzim ah um. Machu Picchu cu 1450 vuakvel ah Inca lal Pachacutec Inca Yupanqui in Lal umnak hmun (Innpi) tiah a rak sak. Machu Picchu ah…\nComments Off on Machu Picchu – Peru / Continue reading →\nChocolate Tlang – Philippines\nPosted on September 9, 2012 by vcth and saved under Leitlun Hmun Ropi\nChocolate tlang cu Lenkolh Tlangbol a si ih Filipin ram, Bohol ramṭhen (tikulh) ih um a si. Chocolate tlang tiih an kawhnak san cu Chocolate bang in hlum teten an um ruangah le ṭhal ah Chocolate rawng ih a can ruangah a si bik ko. Chocolate Tlang ah Lenkolh kom 1500…


Myanmar Titoih Puai Ih Fehtu lakah Hriamhrei keng an um - The Chin Times\nKawl kumthar titoih puai cu April 13 – 16 ah Kawlram hmun tinkim ah tuah rero a siih Buddhist sakhua biaktu pawl cun sunglawi zetin an hmang rero. Hi kumthar titoih puai ahhin thihnak tongtu khal kum tinten an um ringring. Tuikum khalah ziang duhsan ti theih hrihlomi tlangval pakhat cu nam thawn rori in an kumthar titoih puai cu a hmangih kaih a tong.\nChioh kawpi ih titoih puai mandat hmaiah zuri tahratin nam ken ih lam ciamcotu mipa pakhat cu an kai ih case an tuahsak tiah theih a si.\nMague ramțhen Chioh khawpi nambat 10-nak veng Patamia lam lanmahdaw lamzin ih titoih puai mandat hmaiah mi pakhat cu a tai ah nam pai tahratin April 13 zaanlam suimilam 6:30 hrawngah zuri in a lam ciamco. Hi zuripa cu Pyea Phyo Paing @ Ta Paing (kum 24) a si thu theih a si.\nTitoih puai ahcun zuri zet cingin a tai ah namte letmah pariat le hrek a pai in puai hmun ahcun a lam ciamco ruangah kaih a si thu palik pawlin tlangthannak a nei.\nHi thuhla thawn pehparin Chioh khawpi Shwe Dwin Gone lam nambat 12-nak veng ih um Pyea Phyo Paing @ Ta Paing cu (kum 24) cu Chioh khawpi palik zung in (ပ) 576/2019 hriamhrei daan 19(d) thawn case an tuahsak ih a thuhla a zingzoi rero tiah theih a si. Ref : AKT\nPrevious articleTitoih Thok Ni Ah Highway Ahhin Motor Accident Vei 4 An Um\nNext articleMyanmar ramah pawngsual a tam sinsin


Thu An Sut Ih An Hremnak Ah A Ke Tin An Dirsuak – Meifar\nMyanmar Filmmaker hminthang Ma Ein cu June 5 sun ah Yangon a inn ihsin a suah zawngah ralkap pawlin an rak kai. An kaihnak hi thlakhat a kim zikte thlang nan ziangruangah an kai ti an thei hrih lo.\nAumnak thawnginn ihsin suak pakhat in “Ma Ein cu an hrem nasa tuk, thu an sut ih an hremnak ah a ke tin zaten an dirsuak thluh. A taksa dang khalah hliamhma nasa zet a tuar ruangah siizung ah ni 10 sung an tuamhlawm. Tu’ahcun a ṭha zo, siizung ihsin a suak zo ih ralkap thusutnak hmun ah aumsal zo” a ti.\nTutiang an suah hrih lo ih a innsang pawl khalin an pehtlaih thei hrih lo ruangah an seherh tuk. Burmese Women’s Union, Daw Tin Tin Nyo in “Ralkap pawlin rampi daan an pahbal. Ma Ein cu sualnak nei ih an kaihmi a si lo, rinhlel thu ih kaihmi a si ruangah thu cu an sut thei nan hrem theinak an nei lo” a ti.\nMa Ein cu Myanmar Filmmaker hminthang a si ih zuknung thuhla ah ramdang dang ah arak feh ṭheu. Ralkap in Myanmar ramsung thuneihnak an lak hnu June 28 tiangah minung 883 zat an that zo, sualnak neilo minung 6399 zat an kai ih 1966 zat cu an suahsal.\nSualnak neilo minung 5202 zat an kai lai tin zingzoitu pawlkom AAPP in an phuang. Thawnginn ihsin suak pawlin an mi hremdan rapthlak cu an phuangsuak, rawl khal khopkhamten an pe dah lo. Nunau pawl cu mipa-nunau sinak lam khalin an phuahcok ṭheu tin an phuang.


Benazir Bhutto Ih Thih Nak Thu UN Rolh Aw Ding - Chinland Today Media\nJuly 3, 2009 9:00 am·0 comments\nKum 2007 December thla ih an thah mi Pakistan Prime Minister hlun Benazir Bhutto ih thihdan thuhla cu UN in a zingzoi thlang dingih, Himi thu zingzoi tu dingah UN cun mithiam 3 a ruat.\nChile Ambassdor, Heraldo Munoz, Indonesia Attorney General hlun Marzuki Darusman leh Ireland Police Officer, Peter Fitzerald, pawlin Benazir Bhutto ih thihnak thu hi an zingzoi dingih, Hite pathum hin tuithla cem zawngah Pakistan ram an thleng thluh dingih an thu zinzoi mihi thla 6 sungah UN ah an thehlu tengteng ding a si.\nRelzo vekin Benazir Bhutto hi kum 2007 December thlah ah khan Pakistan ram hril awknak dingah Compaign a neih nakhmun Rawalpindi ah mi zoti theihlo in Bomb an puahih cumi hmun ah midang tampi thawn an thi hi a thih thu zingzoi dingin Scotlang mithiam pawlkhal an sawmih an zingzoi rero zonan an theisuak theih hrihlo ih tu ah cun UN a rolh aw thlangding a si.\nTu ah hin Pakistan ramah Benazir Bhutto ih hruaimi Pakistan People Party pawlin Cozah nak an kaiih a thih naksan UN in a zingzoi ding ruangah Pakistan Interior Minister, Rehman malik cun a lungawi thu a sim. Tui Pakistan Preisidnet, Asif Ali Zardari hi Benazir Bhutto ih Pasal a si.


Tlawngta Pakhat In A Fala Cu Bag Sungah A Ret Ih Mipa Sawng Ah A Norlut – Meifar\nManipal University ih tlawngta pakhat in a duhdawt zetmi a fala cu a room sungah hruailuh a tum ih a cangvaih hi a mak zet. Mipa hostel sungah bag tumpi a norlut ih hnaṭuantu pawl ih ngaih a ṭha lo, ziangthil si? tin an sut ih tlawngta in online ihsin thilri tampi ka cah ih ara thleng’ a ti.\nHnaṭuantu pawlin a sungah thildik lo aum ding ti an zum ruangah a sung zohsak an tum ih tlawngta in a siang lo, tlawngta in thil mankhung zetzet aum ih a kuai thei tin mawi zetin a bum tum rero. Asinan hnaṭuantu pawlin an zohsak thotho cu a sungah fala arak um.\nA fala khal an tlawnginn ih tlawngta pakhat a si ih lamthiam a si. Lamthiam a si vekin a taksa hi a nem ih bag sungah a kual’aw thei. Hitin thubuai an neih hnuah fala le tlangval cu tlawnginn ihsin an dawisuak ih an khua ah an tlung veve.\nVeikhat Ah Nupa Tuak 6 An Neiaw


Thlaraulam Zuriitnak - Chinland Today Media\nMay 9, 2012 12:28 am·0 comments\nMi-aa kan si ngaingai maw? Kan va si khalle Pathian ih ruangah a si. Mifim teh kan si maw? Kan si a si ahcun nanmah ruangah a si.\n– 2 Korin 5:13\nBible Siar Ding: Saam 96\nThlarau Thianghlim um theinak hmun pakhat a um ih cumi cu khawvel mi hrangah le Pathian thawn a um tlang lomi pawl hrang ahcun mangbangza a si. Hi tawkah hminsin ding thupizet a um. Kannih zumtu hi Thlarau Thianghlim thawn khat thei mi kan si. Curuangah Amah cu thuamhnaw vekin hruk uh, nan sunglam ah thianghlim seh. Thianglawr hrangah timtuah ringring uhla Thlarau riitpi uh.\nZuri bangih thlarau ka riitmi in soiseltu pawl thawn kan tong aw. Thlarau rii thei kan si. Pathian hmai ah riit theinak hi khuaruahharza taktak a si! Bible in, “Zu ri hlah uh; zu cu a lo siatsuahtu lawng a si. Cuhnakin Thlarau in khat sawn uh” a ti (Efesa. 5:18).”\nHimi sungah a nungmi ruahsannak a um, milai cu hmurka kilkhawi lonak in kan khat.\nZuri theizet pawl khi vun ruat hnik uh. Bantthuam an hngauhsan ih an ttong rero. Aat-thlakza le thil cang thei lomi an tlok ribak ciamco ruangah mi in, “A thinlung a fim lo, a ciing aw nawn lo a si hi,” tiah an ti ttheu. Maw Bawipa, Nangmah ka lo rii ih mipi pawl in zuri vekah in ruat. Bawipa hnenah thangthatnak cu hla thawn ka sak.\nA tthabik cu Thlarau Thianghlim kha thuamhnaw bangin hruk hi a si. Nun thianghlim neih le huham thawn khah hi a thupituk. Thlarau Thianghlim sungih nun, tlanleen le cangvaih ding a thupi nasa. Himi hi thil cang thei a si ding maw ti’n na ruat men thei, asinan Pathian in himi dinhmun ih thleng dingah in duhsakzet.\nCa Thianghlim in, “Khrih nan sungih a nun ahcun Thlarau cu nan hrangah nunnak a si; ziangahtile sualnak ruangah nan ruangpi cu a thi ding nain nannih cu Pathian thawn remtermi nan si zo” a ti (Rom 8:10). Na thinlung sungih Khrih a um tikah na nunnak a lo uk ding, a lo kilveng dingih sual cu dawisuak a si ding. Cun dingfelnak in na khat dingih Thlarau Thianghlim in nasatakin zalennak a lo pe ding.\n“Fa kan si ruangah Pathian in a minung hrangih a ret ciami thluasuah a cotu ding kan si” (Rom 8:17). Nehnak nun ih a saan, a thuk, a sau, le a kauh daan cu thianhlimnak in tah a si. Cumi cu khui ah a um? Na sungah. Zaleennak, thianghlimnak le huham cu kan taa an si ih kannih cu tawtawrawt maksak tum dingin kan tiar aw cia ringring.\nThianghlimnak cu Pathian ih mizia a si.


Phone Battery Zarhkhat Daih A Suak Thlang Ding - Chinland Today Media\nPhone Battery Zarhkhat Daih A Suak Thlang Ding\nFebruary 13, 2016 5:30 am·0 comments\nPhone battery cem ruangah na tuah duh mi tuahngah lole mangbang anhai in na rak um pang maw? Tuihnu reilo te ahcun battery veikhat na thun miin zarhkhat daih rori si dingin leitlun IT thiam sang pawl cun phone tuah suak an tum zo.\nMeisa tha lam ih khawlthil tuahtu Intelligent Energy timi pawl cun smarthphone pawl thawn thutlung tuah aw in battery thar tuah ding an tumtah. An tuahtum mi battery hi thlilak ih thacahnak laknak (hydrogen fuel cell) thawn tuah an tum ih iPhone 6 sung ah thun tlem dingin tuah an tum.\nKan dungkum November thla ah an rak tuahsin zo. Asinan mipi tamsawn ih hmang thei dingih a man a khung tuk lai ruangah a tuahsuaktu pawl in mipi lei thei dingin bazar ah an pholang hrih lo.\nKan thaw hiip mi oxygen le hydrogen pahnih kawm ih tuah mi a siih a sat tuk ahcun tidai sia a suah ter. Phone ih an bun tik ih a sak tuk tik ah tidai a suak pei maw ti cu an zingzoi fel rero lai mi a si.\nHi mi hrang ih cemding mi hi $10.7 million tluk a siih tu ah smartphone thawn thun ih hman dan ding tuah in an khawlkhawm rero lai. Vei khat thun miin zarhkhat tiang a daih thei ding ih mipi tam sawn in an that hnem pi zet ding khal zum a um zet.#\nApple iPhone Meisatha Ruangah Thi\nIphone Ruangah Thi; Apple Pawl Cawh\nZun In Phone Tha Thun\nChin Nauhak Kum 13 Mi In Thilsia Thawn Cetnung Pakhat Tuah Suak!


Raalrin Peknak Aw - Chinland Today Media\nDecember 26, 2009 7:40 pm·0 comments\nNa thin a heng asile sualnak sungah na thinhennak in lo luhpi hlah seh; na thinhennak kha ni tlakpi hlah. -Efesa 4:26\n– Johan 1-4\n– Thuphuan 10\nBiakinn sungih raalrin peknak aw ringzet ra suakmi in ka thin i lauter. Cuih Nipi zing cu miseenpi thlen hlanah dai te’n Biakinn sungah caan hman ka duh ruangah tuan te’n ka thleng. Asinan sangka kiang ih bunmi misual pawl kilnak raalrin peknak aw phit taa ding ka hngilh. Biakinn sangka ka vun ong ih theihternak awn cu ringpi in a thang ciamco ih Biakinn kiangkap venghnen pawl an itthat tthalai a tthang ttheh.\nThinhennak khal cuvek a si. Hnangam te’n kan umlai ah ziang in si maw kan thin in lauter. Kan tuarnak thinlung a puakkuai ih sunglam hnangam daihnak hmuah a hlo thluh. Kan kiangnai umtu pawl ih lungawinak khal a siatsuah ttheh.\nA caancaan ah kan hmuhtonmi dik lozet ih tisiatnak pawl ruangah thinhennak a suakter. Dik lozet ih thil ummi kha dingfelzet ih tuah ding in theihter. Vei tampi kan thinhennak in kan ruahsannak le kan covo pawl in siatsuah ttheu. Ziang khal asile theihternak aw thawng a awn asile Pathian thu vekin um ding a si ti kan theih ding a thupi ngaingai. Thu pakhat fiangzet in a um nain kan thinhennak in fiangte’n zoh saal ding a duh lo. Kan thinhennak hi raalringzet ih kilkhawi a ttul.\nPaul in Saam cangantu ih raalrinnak a pekmi ihsin in theihter saalmi hi mangbang ding a si lo. “Na thin a heng asile sualnak sungah na thinhennak in lo luhpi hlah seh, na thinhennak kha ni tlakpi hlah,” (Efesa 4:26; Saam 4:4).\nThlarau Pathian, ka thinlung i thlengh aw,\nDuhnak thar i pe hram aw;\nHnangam mi si dingah in bawm aw,\nThinheng mei alh ih kaih hreng mi si lo dingah.\nThinhennak zoh hliah taa lomi in thin a phangter.\nMahte Daihcang Lungput Buainak\nNauhak Bangtuk Zumnak


Jesuh Ih Tongfang Thosal Caan Ah London Bus Ah Tar Ding - Chinland Today Media\nJesuh Ih Tongfang Thosal Caan Ah London Bus Ah Tar Ding\nApril 11, 2017 10:29 am·0 comments\nThawhsal caan ah reilote hrang London ih Bus pawl ah Jesuh ih tongkam pawl tar dingin thuthangtha simtu le pastor pawl cun hmalaknak an nei. An tumtah bik mi cu mi tampi hrangih ruahsannak thar a tam sin a thlen theinak dingah a si.\nJesuh ih simmi tongfang pawl hi April 10 ihsin zarhhnih sung London khawpi sungih tlan Bus 75 pawl in an tar ding. An tar dingmi Jesuh ih tongkam lakih pakhat cu ‘Zokhal Keimah in zumtu pawl cu thiloin kumkhua nunnak an nei ding’, ‘Kei cu lamzin, thutak le nunnak ka si’ timi le ‘Ka pai’ inn ahcun riahnak hmun a um’ timi pawl tla an tel ding.\nTawlreltu pawl ih an tumtah bik mi cu Bible sung ih zirhnak pawl lak ih thupi zet a simi ‘Ruahsannak’ timi mitin hnenih thlenter ding hi a si tiin an ti. Thlaphannak leitlun ah mipi pawl in ruahsannak thar an neih theinak ding hi a si tiin an ti.\nLondon ah Pathian a um lo titu pawl in 2009 ah nasa ngaiten an khawsung tlan Bus pawl ah ‘pathian timi a um lo. Na thinharnak ihsin hahdamaw cutin nunnak ceen aw’ tiin thehlarnak an rak tuah ciamco dah.\nISIS Pawlin Biakinn Tlunih Cross Sialbal In Anmai’ Thantar An Tar\nPaisa Dip ( Wallet ) Sartu In Bible Cang Pathum Thawn A Neitu Hnenah Pe Kirsal


My Dad the Mafia Man — Awkwardly Alive & Pleasantly Peculiar\n← Happy Memorial Day!Don't Panic. I'm Still Alive and Now I'm Way Cooler Than I Was Before. →


Ei-in Rawl, Hmeh Bawl Dan (4) - Chinland Today Media\nSeptember 3, 2014 6:56 am·0 comments\nArti Huut (Steam Egg)\nHimi Arti huut hi a thaw zet. A suan khal a ol. Cun harhdam zetmi rawl hmeh(Healthy food) a si. Pitar putar le harhdamnak ruangih hmeh riim ei ngam lo pawl hrangah a hleice in a țha. Cun, hnațuan tam pawl hrang thilsuan ol tluang tak sisi in hmeh thaw zet a si fawn. Ziangahtile amahte suan hlei țul loin buh suan zawngah/ buh hnenih huut cih a theihmi hrimhrim hin meisa tha khal a tlo. Caan khal a heu lo. Cubet ah Arti pumkhat in sungrual hrang a daih fawn. Khale, a suan na duh ko lo maw? Kan zir tlang pei uh.\n1. Arti Pumkhat\n2. Sa sahcipcia (Mince meat) tikle 5 tluk hrawng\n3. Kawingiat/ Purawng/ vakzuar (Long bean) pahnih\n4. Red carrot a hrek (pakhat pumhlum khal na hmang thei)\n6. Tidai khuat khat\n7. Sesame oil (for hnih hrawng)\n8. Cooking wine haite hrek\n1. Mince meat (Sa sahcipcia) dawrih an zuar țheumi punghman pack ih a hrek lawng na hmang ding. Mince meat kha cite, cooking wine le sesame oil thawn na cokrawi hmaisa dingih malte sung na ret lawk ding.\n2. Cule long bean(himi Long bean hi kan falam țong rori ah kan kawhdan a bangaw lo tuk. Kawlin ပဲေထာင့္႐ွည္, mirang in long bean an tiih kannih kan khaw țong rori cun Kawingiat kan ti. Falam khawsung mi tam sawn cun Purawng tiin an thei.) le carrot kha a rualin na at ding. Fate deuh nawn in. Cuthluh ah Mince Meat thawn na cokrawi sal ding.\n3. Cun, Arti pumkhat na khuai dingih cite malte thawn na cok ciamco ding. Cumi cu sa le bean pawl thawn na cok sal ding. Cumi parah tidai khuat khat na toih dingih veikhat rualten na cok sal ding.\n4. Buh thawn na huu cih duh asile rice cooker sungah a dartu na ret dingih cutin na suang cih ding. Na buh hmin cun a rak hmin ve. Buh thawn huu cih loih a dangten na huu duh asile tisa na soh ciami parah thil huutnak thir dar na ret dingih a sin hnget teih na sin hnu 5mins ah ei a theih zo.\nEi-in Rawl, Hmeh Bawl Dan (12)


Falam peng Doawknak hin Chin mipi mit vang ter hram seh - Falam Online Media\nFalam peng Doawknak hin Chin mipi mit vang ter hram seh\nMay 21, 2021 Ni Hnem Sung\t0 Comments\n2021 Dothlengnak thuthawn pehpar in Chin ramkulh sung kahdonak thu ah kan dung hrawngah online ah zio nei zetih ṭongsanawknak hmuh ding a tam zet.\nPengdang tlangdang cu retta hrih in mah pengsung ciocio ah zoh mawi lo, theih mawi lo ṭongsanawknak hmuh ding a tamzet.\nHmaisabik ah hivek ṭongsanawknak hin thilṭha a suah pi lo tihi kan thei hmaisa a poimawh. Pahnihnak ah nunnak liam tiang kan ram hum leh tuding Chin paralṭha ziangsiarlo vekih rak ṭongsan cia thawn khal a bangrep a si.\nThil thupi pakhat tuahsuak dingah kan umnak kan dinhmun i zirin ciamciam ten ciangvaih ṭulnak a um ih atak ih cangsuak a si leh tikah a rak ṭongtu ringri mualpho sawnnak khal a si.\nAtuah, Soisel hawlh zet (mimal) CNDF in ciamciam ih timtuahnak nei in a hran ten cangvainak a nei ngaingai tikah “tuai an si” tiih rak ṭongsantu pawl cu mai ciil phui cia liak fai sal vek ah an cang. Cucu direm lam siloin thilsidaan taktak sawn a si.\nZio nei zetih ṭongkam rak thlahdahtu pawl khal nunnak liam tiang Chinram humngamtu Paralṭha Salai Cung Nawl Piang ziangsiarlotu vekah an cang thluh.\nCuruangah fumfe zetih tuahṭulmi thilpakhat a cang hlan ah mah zumhmang men le ṭongkam thlahdah zetih ṭonghluhhlo hmurka neitu si lo dingin tuṭum Falam peng Doawknak hin Chin mipi mit vang ter hram seh.\nKan do mi ralLian le kan hmuitinmi cu pakhat an si timi theihhgilhloten ……….. Chinram Duhdawttu ….\n← Nunnak liam tiang Chinram humngamtu Salai Cung Nawl Piang upat an pe\nPu No Than Kap cangvaihdan cun Chin-mipi a ti mangbang →\nCDF – Zanniatram an din thu ah “Thu dik Fel Fai”\nKan Ke kar dan cun Khawsung ih doawk ṭul dinhmun a thlen thei – CNO sungtel\nJanuary 18, 2022 January 19, 2022 admin 0


EnglishSpeak.com ah Mirang tong, Mirang zirnak, Mirang cafang, Mirang aw-suah pawl zir aw.\nInn Pi | 100 Zirnak | 1000 Hman tam bikmi tongtluan | 1500 Hman tam bimi tongfang | Pehtlaihnak\nTong: English الْعَرَبيّة Bahasa Indonesia Bengali Burmese Chin Deutsch Español Français हिन्दी 日本語 한국어 Portugues Pусский ไทย 繁體 Tiếng Việt 中文\nTong - English\n- 中文 Thuthar Hliakhlai ESL Zirnak Link Zirnak | Tongfang | Tongtluan “Mirang tong zirnak hrang hmanrua thatuk asi” – Language Magazine\nEnglishspeak.com cu ziang asi?\nEnglishspeak.com cu lawman a dawng rero zotu a lak in Mirang tong zirnak asi. Himi tong zirnak in nitin hmanmi mirang tong zirnak, le tongkam awsuah pawl a tel. 100 lenglo zirnak thawn, Englishspeak.com ah au-suah zirnak tamzet a tel. A hmangtu pawlin au-suah phunhnih in ngai thei mi au-suah zir ding a um. Ziangruangah Englishspeak.com a tul?\nMi tampi in tuihlanah mirang tong an zir tikah Mirang tong an thiam thei lo asi tiah dik lo zetin an rak ruat theu. Ziangruangah asi tile Mirang tong zirnak hmun tampi cu Mirang tong dikzetin tong thiam thei nak ding zirh awknak hmun asi lo theu. Mirang zirnak hmun tampi ih an hmanmi ca zirnak pawl cu nitin hman ringring mi tong zirnak pawl an si lo. Cuvek tong zirnak hmun ihsin a zir tu pawl cun tlawng cazirnak cabu sung ca siar vek an bang theu. Culawng si loin, tong zirtu pawl cu anmai tongthiam tu pawl thawn aw-suah dik lo zetin mirang tong an hmansin tikah an zawngsangih awsuah dik lozetin an tong ta theu. Ziangsi thathnemnak?\nAu-suah zirnak tampi a um.\nNuamtete aw-suah le tongkel ih tong mi ngai theih in a um. Aw-suah cekfelnak, cavek cekci ih leh mi, le hmandan pawl a tel.\n2500 tongfang le tongtluan hman tambik mi pawl an tel. Man pek tul lo.\nZiangsi a danglam nak?\nZirnak tin ah mirang tong hmangtu mirang le zirtu biak sawn awknak a um. Tong zirtu pawlin a takih tong hmannak dinhmun rori ah tong ding vekin mirang aw-suah le tonghmandan dik zetin an tong an zir thei.Tong aw-suah hman suahpi thei dingin thazetin zirnak tuah asi. Tongfang, tongtluan, le biak sawn awk tinte nuamte aw le tongdan kelten tongmi aw ngai ding ret asi. Tawhfung te kha na duh mimi tongfang parah ret aw la computer in tuah cawp mi aw si loin zirhtu milai aw rori na thei ding. Inn Pi 100 Zirnak 1000 Hman tam bikmi tongtluan 1500 Hman tam bimi tongfang Pehtlaihnak Copyright, 2017, EnglishSpeak.com LLC. All rights reserved.


US Election A Hnu Bik Thawngthar – Chin World News Evening\nUS Election A Hnu Bik Thawngthar\nNovember 24, 2020 Salai Van World News\nUS Election Update(24.11.20) President Trump cun General Service Administration Director Ms. Emily Murphy le Department dang pawl cu Biden le a hopawlin a ṭulṭul an tuah theinak dingah ṭuanpi dingin thu a pe zo. Cutin Biden Team ṭuanvoneitupawl cu White House acozah awfis pawlah duhduhin an lut suak thei thlang ding. Hi hi Media le mi hrekkhat nawrnak a nat tuk ruangah a si. Michigan in Biden hnenah nehnak an pe. Wayne County vote kiltu pahnihin an vote lakkirsal ding kha Michigan danah khavek a um lo tiin an hnawlsak.\nPennsylvenia thubuai cu 3rd Circuit Court cun a pawmsak. Trump Camapign lawng si loin Pennsylvenia Republican le mi pawimawh dang 5 khalin thubuai an thehlut. Georgia vote audit ding thu ah Court thusuak an hngak lai. Secretary of State cun, “Lawngpi a feh zo a si si” a ti. Georgia Governor Bryan Kemp(R) le Secretary of State(R) hi an party-pipawl sawisel an hlawh zet.\nTrump cun, “kan case a hnget, kan neh ding” a ti ve ṭenṭo lai. Thil cangdan zoh cun beisei ding a mal nasa. Harvard Law Professor Alan Dershowitz cun, “Court ih finfiahnak pe ding cun zarh tel a ṭul. Ni hnih khatah cun a ngah lo. Zarh hnih sungih finfiahnak an piah thei a ṭul…Trump cu dan vekih neh theinak lamzin pahnih a nei. Asinan hrilawknak rizal tidanglam cu a har deuh ding” a ti\nLeiltun ah hin a dik lo sawn ih an neh can le a dik sawn an mualpho can hi a tam zet. Tu lai hi kan sungkua in Siangpahrang 1&2 kan siar lai tak a si ih Siangpahrang sual zet zet Mannsseh, Jeroboam II tivek an tluang zetih reipipi buainak um tuk loih an lal laiah Pathian ṭihzahtu Jehosaphat, Uzzia, Hezekiah le Josiah pawl tla cu buainak an tawng leuh leuh ih rei khal an uk lo ti hmuh a si. Hezekiah tla cu a hlan khalah, a hnu khalah amah vek siangpahrang fel an um lo ti a si cingin kum 40 luan fangah thi dingin Pathian in a ti men cu maw!! Josiah khal kum 39 ah thah a tawng men cu! Lal sualbik Mannasseh cu a lal sung hman kum 55 rori!\nKan nitin nun khalah mi dik le fel zetzet an tlaksiat le thuphanper hmang, mi hrawkhrawl le zuva an hlawhtlin zet can a um ṭheu. Mi ṭha zetzet reilote lawng an dam ih mi sual zetzet reipipi an dam tivek tla a um ṭheu. Kawlram ih kan pu-le pawl tla hi an dam rei nasat hi!\nCuruangah ziangvek khal thleng sehla reilote ramhruaitu ah simaw, hmuh theih thilah simaw ṭhumaw loin Pathian laireldan ih ṭhumawk hi a ṭhabik. Ziangahtile ziangkim theitu le hmutu, catuan Pathian a si ruangah a rorel cu a felih a dik ringring. Daniel 2:21 ah cun Pathian cun siangpahrang a tung dingih a ṭhawnhlosal ti kan hmu. A tumtahnak tihlawhtling dingin ziangkim a ṭuansawn a si. Credit: Lal Lian Zual\nR.I.P. Dr. Tam Aung Ling nih ruah lo piin mual a kan liam taak ee\nDr. Peter Ngun Za Cung Tuahsernak Hi A Rak I Dawh Tuk Hme Hi


US Election ThawngThar Update – Onlinenungak\nUS Election ThawngThar Update\n¶Pennsylvenia ah Biden nehnak pe hrih lo dingih kham sung dingin Republican-pawlin US Supreme Court an dilnak cu hnawlsak a si. Asinan Trump sihni Jenna Ellis cun Case cu hnawlsak a si lo, kham sungnak an hnawl sawn a si a ti.\n¶Texas in Michigan, Pennsylvenia, wisconson le Georgia thu US Supreme Court ah a pulut. Hi Case hi an cohlang zo tiah Media Right cun a ngan. cun Alabama State khalin Texas an zawm ve.\n¶President thar thutiam laknak ding hrang Inaugurataion Joint Conmmittee cun Biden cu President-elect tiah an pawm thei hrih lo.(The Epoch Times). Cuhleiah CIA briefing khal block a si. CIA hin President hrilthar mi hnenah nitin thuhla an report ṭheu mi cu tawpter a si.\n¶Hi laiah hrilawk zan ihsin Biden cu ‘President-Elect’ tiih kotu Fox News cu a tlaniam vivo ih Trump ṭantu NewsMax cu nitinin a ṭhangso vivo. Newsmax ih “Greg Kelly Report” cun a vawi khatnak hrang Fox News ih The Story with Martha MacCallum” cu a lan riai. Kelly show zohtu 229000 a si ih MacCallum zohtu 203000 an si. Lal Lian Zual


Yangon ah ni tin mitthi 1200-ah kai so, ur awknakah nazi 24 sung hnatuan a si – Thechinlandtoday\nYangon ah ni tin mitthi 1200-ah kai so, ur awknakah nazi 24 sung hnatuan a si\nadmin July 21, 2021 Leave a Comment on Yangon ah ni tin mitthi 1200-ah kai so, ur awknakah nazi 24 sung hnatuan a si\nYangon ah ni tin mitthi 1200-ah kai so, ur awknakah nazi 24 sung hnatuan a si, Mipi tan 6 hnakih tam umnak Yangon khawpiah ni tin mithi cu 1200 luan umin Municipal lamin nazi 24 sung staff hmun thumah thenin ur awknak hna an tuan thuYangon Municipal deputy officer Dr. Aung Min Maw-ih thusim la sawngin Myawaddy media cun a puang suak a si.\nDr. Aung Min Maw cuan, “Yangon thlanmual 7-ah ruang pawl cu ret a si theu ih, dan naranin ni tin ruang 100 ih sin 150 buaipi theu a si, a si nan, July thla tir lam ih sin ruang cu a tam sin sin ih, hmun hnihah meiih ur an si ih, July ni 8 ih sin ruang a rawn tam sin sin ih, hmun thumah thenin ur a si leh ih, July ni 18-ah cun ruang hmuah hmuah cu 1234 an rawn tling sovih, covid ruangih thi 169 leh natna dangih thi 800 luan an um a si,” tiin a sim.\nTlawmngai pawlkawm cun Yangon-ih covid ruangih thi tam sawn cu Oxygen bur neih loh ruangah leh co loh ruang a si bikih, a si nan military council lam cun hi mi pawl hi covid ruangih thiin an siar duh lo ih, chumi lakah cun kum lamih upa an tam bik a si tiin an sim cih a si.\nMini July ni 20, ah khan Kalaymyo huam chhungah covid-19 ruangah mi 15 an thi. Kalaymyo Kristian thlanmualah mi 2 vui liam a si. Kawlkulh covid-19 center ih sin mi 5 an dam suak. Kawlkulh covid-19 center-ah hin Ni 24 May-20 July tiang, hri kai damlo admit mi 1005, damih suak mi 972, thi mi 33 an si. July 1-20 Kalaymyo sungah thi zat mi 473 an si.\nTuzin July ni 21 ah Tahan Bazar Building sir, lamzin kam dawr kai pawlin an luah khat zik tete tih tluk a si. Covid-19 luar hlanih zinkam ih dawr kai vek tlukin an si tiah theih a si, sun nihlawhin dawr kai leh inih dawr khar mi thenkha pawl khal dawr an awng thu theih a si, Tahan leh a kiangkap boruak a zium deuh a si ding, sukso feh leh mi vak hmuh ding an tam sin sin.\nA Poi Tuk Hringhran Democratic Karen Buddhist Army I An Chief A Si Mi Gen. Saw Mo Shei Cu A Nun Nak A Liam →\n← Zei Ruangah Chinmi Pathian Rian Tuan Tu Tam Pi Kan Thih Nak Aruang By Evan Tluang Lian


Innhnen Vengpa Duhdawtnak | VCTH\nInnhnen Vengpa Duhdawtnak\nHome » Nitin Manna » Innhnen Vengpa Duhdawtnak\nBy vcth on January 22, 2017.\n“Bawipa na Pathian cu na thinlung zate,\nna nunnak zate, na cahnak zate le\nna ruahnak zate thawn na duhdawt pei ih\nna innhnen cu nangmah le nangmah\nna duhdawt awk vekin na duhdawt hngai ve pei, a ti.”\n– Luka 10:27 [Luka 10:29-37]\nSam roternak (hair dryer) lei ding cu a har lo nain paisa khawl ka duh ruangah a siatmi keimah te remh ka tum. Naam fate in a kutkaihnak sungih ummi a khennak screw phoih ka tum tikah ka kutzung ka tuahmawh.\nHih thilcangmi par ihsin ka zir ngahmi cu: Keimah le keimah ka duhdawt aw. Ka tulmi tuah dingah zamrang te’n ka nawt aw. “Ka thiisen suakmi colhter dingah caan ka nei lo, nehhnu ah ka tuah leh ding” timi ruahnak ka nei lo. Ka hma cu dimdoih te’n tuam ka duh. Ka nupi le ka faate pawl kha dimdoih te’n ka hma kholh dingin le an tuam tikah sam thawn tuam cih pang lo dingin ka sim hngai. Keimah le keimah ka duhdawt awknak in ka khuaruahnak, ka ṭongkam le ka tuahmi thil zate’n a neh thluh.\nKanmah le kanmah kan duhdawt awk vekin kan innhnen kan duhdawt (Luka 10:27) theinak dingah a ṭulmi cu nuar lo ih duhdawt ding hi a si. Cuih duhdawtnak cu mi pakhat ih tulmi theih sak le a ngah tiang zuam sak khi a si. Cuih duhdawtnak cu ralring te’n khua a ruat ih a tuantu zaangfah lainatnak a si. Suamhmang pawl ih an tuahmawh mi khualtlawng pa parah Samaria mi ttha pa ih a neihmi zaangfahnak le thaap-awknak vek khi a si. Cuvek duhdawtnak cu Pathian in nangmah hmangin na innhnen pawl pek hngai a duh.\nBawipa, mi ih ṭulnak\nhmu thiam dingin i bawm aw,\nKa kilkhawi mi pawl lakah;\nKa tongkam le tuannak in,\nNa duhdawtnak i seuhter hngai aw.\nNa thinlung hnak ih\nfate sawn ziang thil hman in\nna innhnen ih thinlung\na tonghtham thei lo.


Myanmar Ralkap Lu Pawl An Thin A Ling - Chinland Today Media\nJuly 12, 2017 5:43 am·0 comments\nYangoon pengṭhen ih Chief Minister PhyoMin Thein ih thusimmi ruangah Myanmar rampi ralkap lukai pawl cu an thin a ling. Hi pa thuhla acozah in aṭul dan ih hmalaknak nei cih dingin an lungawi lonak an ngan cih.\nYangon Chief Minister Phyo Min Thein ih asim mi an huat bik mi cu, a tlamtling mi democracy, mipi zalennak le ralkap pawl ih thuneihnak hi pehparhnak a um lo. Ralkap hotu lubik ih dinhmun cu Director general ih dinhmun thawn tluktlang aw mi a si’ tiih asim mi a si.\nHi thu hi July 9 niih an tuah mi USAID pawl thawi komaw tlangih ramthukhel ruang ih thawngtla pawl hrang hnaṭuan tuahsak ding mi thu le, Civil Society and Media Project, Former Political Prisoner Fellowship Program Orientation Workshop ah a sim mi a si.\nTui kan ram pi dihmun NLD ih kaihhruai mi acozah rorelnak ahcun Ralkap lu dinhmun, Commander in chief pariatnak pawl hnakin Minister pawl in thil an tithei lo sawn.\nRamthu Ruang Ih Suak Pawl Kaih Theih Ringring Lai


Kan Hrang Tthabik - Chinland Today Media\nJuly 6, 2012 10:38 pm·0 comments\nKan Hrangih Tthabik\nBible Siar Ding: Daan. 6:10-19\nKhawzing pathian dang nan biak lo pei; ziangahtile Bawipa ih hmin cu ‘Thik hmang” a si; Keimah cu thik nei Pathian ka si.\n–\tSuahlannak 34:14\nTalk Show tuahnak pakhat cu tubaite ah tuah a si ih an hotu nu in a television zoh le ngaitu mipi pawl hnenah “Thik hmang Pathian ka si,” tiih a phuanglang awtu Pathian parih a thinlung ih zumnak a neih lo thu a sim. Television thlalang hmai parah Pathian cu thik sia Pathian a si thu langtermi cu thil lamdang cuang cu a si ve.\n“Thik sia (jealousy)” timi hi huham a neizetmi thinlung phurnak (emotion) phunkhat a si. Cumi cun pakhat le pakhat karlak ih pehtlaih awknak a hnaihnokter thei ih nunnak tiang a siatsuah thei. Curuangah ziangruangah si pei, kumkhua a nungmi, a cungnungbik le ziangkimtithei Pathian Amah rori in, “Thik hmang Pathian ka si” ti rori in a phuanglang aw si pei?\nPathian in thik hmang Pathian ka si a ti tikah kanmah ih asilole kan neihmi in thik a tiduhnak a si lo. Cun kan nunnak sungih a dinhmun a sunral ding a phaannak sim duhmi khal a si fawn lo. A sim duhmi cu kan hrangah a si. Kannih cu A hrangah mankhungzet kan si ruangah Amah cu kan nunnak ih a pakhatnak hmun ih a um lawngah a sangbik le a tthabik a si thei ding ruangah a si. Amah hnakin thil dang pakhatkhat duhsawnmi kan neih asile kanmah le kanmah siatsuah aw in Amah thawn kan pehzom awknak a siatsuah ding ti a theih ruangah a si.\nBible ih simmi Pathian cu kanmai’ hrangah a thiksia. Amah lawng bia ding kan si.\nEl Qanna, kan hrangah a saangbik le a tthabik si duh ih thik hmang na sinak parah lungawithu kan lo sim a si.\nPathian thiksiater dingin minung le thilri duhsawnmi ka nei pang maw?


Thithlum, Zunthlum Nat Nei Hrang Ralrin Ding Pawl - The Chin TImes\nThithlum, Zunthlum Nat Nei Hrang Ralrin Ding Pawl\nMay 23, 2019 thechintimesadmin HARHDAMNAK, Latest, Lawrkhawm, Thaihkaunak 0\nZun thlum, thi thlum hi hlan laiah cun milian nat an rak tiih, sinan, tu ahcun mi tampiin kan nei duh zet. A ruang a phun phun a um ding – kan ei inah chemical a tam tuk, etc.\nZiang ruang a va si kha le, zun thlum nat kan neih hnu hnu cun damsalter cu thil cang thei lo tlukih har a si. Zunthlum tahnakih nambat a san tuk ring ringah cun mitcawtnak, kal (kidney) siatnak tivek side effect a phun phun a thlengter ih. Zun thlum ruang si loin a side effect hi kan siat pi sawn ṭheu.\nZun thlum na nei ti na theihawk le veten thinpang le lau tukih um tla a ṭhahnem cuang lo. Cuhnakin, ziangtin ka tuamhlawm aw ding ti theiih ṭanlak a pawimawh deuh. Ei le inah na ralring thei lo a si ahcun ziangvekin na thlawpawk kha le san a tlai lo men thei.\nAmerican ramah zunthlum nei pawl cu calorie um lomi ei le in kha tam deuh ei in dingin ruahnak an pe rero. Harhdamnak hrang ṭulmi ei le in na hril thei lawngah side effects lak ihsin na luat ve ding.\nAsile, ziangvek pawl hi so zunthlum /thithlum nei pawl hrangah kan uar ding?\n01. Ti : Taksa hin tidai a ṭul tuk ti cu rel ṭul loin kan thei thluh. Asinan, kan harhdam lo hnu lawngah kan fiang deuh ṭheu hi a pawi nasa. Taksain a duhmi tidai ṭha tei a ngahnak ding lamzin cu tidai thiang tampiih in a si bik. Ti thiang tampi na in lawngah na taksa sungih thlum tam tuk kha a zawp (diluted) thei ding.\nZunthlum nei pawl an ti a hal leuh leuh ṭheu hi ziang dang si loin thisenih thlum dat hin tidai dat a ṭulter tam deuh ruangah a si.\nTidai thiang tampiin na in a si le, na taksa sungih glucose dat kha zunah a feh dingih, na ziaum thei ding. Tithiang kel tê ring ring cu a ninum na ti a si le, thil thûr lam an rawi mi – tanphayu, lingmaw ti, etc – tivek tla thil dang thlum rawimi hnak cun a ziaum deuh lai.\n02. Thingpi fê (ေရေႏြးၾကမ္း): Thingpi fe ka ti mai, Kawl pawlin ေရေႏြးၾကမ္း an timi hin thisen blood pressure a kil ve ih, cuhleiah taksa sungih thau, cholesterol khal a malter thei.\nZiangvek lakphak a si khal le (လက္ဖက္ေျခာက္, လက္ဖက္စိမ္း၊ etc) a thlum lam cu na hrial ṭenṭo a ṭha bik. Caffeine dat ka in khal le a pawi lem lo, na ti a si ahcun Kawl pawlin လက္ဖက္စိမ္း ေရေႏြးၾကမ္း an timi pawl hi in aw la, a pawi lo deuh.\n03. Hanghnah Hang Rah: Thil ti (juice) lam kan uar deuh deuh ih. Mi lakah sawlhal tuk kha si lem lo hman sehla, siṭal vekah ruatin thlum tam deuh thil ti (juice) kan in uar zet a bang. Zunthlum na neih hnu hnu cun khavek kha cu ti duh lem hlah. Juice na hiar a si hmanah a tlunih kan rel zo vek khin, hanghnah hangrah thur lam thawn an tuahmi juice, eg., orange juice etc tivek kha hril deuh aw.\nKan ei inah a thaw kan uar zet hi kan cangkanlonak pakhat a si lai. A thaw si loin, taksa hrangih ṭha kha ei uar aw. Sa le siti tivek lam hnakin hanghnah hangrah lam uar aw.\nTulaiah bazarah hanghnah hangrah, dawm (chemical) ih cawmmi a tam zet thlang ruangah a cang thei a sile nangmah roriin na hmuan dumah hanghnah/rah hmuan tuah aw la, chemical si loin natural dawm (caw ek, me ek, ar ek, etc) tivek kha uar sawn aw.\n04. Thau Tam Lomi Hnawi: Hnawi pauh pauh, caw hnawi, me hnawi, tivekah hin thir dat a tam tuk ko nain, khat lamah carbohydrate a tamter ve. Curuangah hnawi na in duh a si le a cang thei tawkin thau (carbohydrate) khang pawl kha a hranih retin a thau khang um lo kha in aw.\nNa Hrial Dingmi Pawl\nZunthlum neitu pawlin kan hrial bik ding cu thlum a tel tam tukmi, soda rawimi juice (Coca-Cola, sprite, etc tla an tel men ding), taksa cahnak hrang an tuahmi juice (eg., Lipo etc), thlum an rawi tam mi juice poh poh kha in lo mai ding. Cun, zu le beer hi zun thlumin a hua ngai ngai ti theih a ṭul. Hi ang juice a phun phun, le zu le beer pawl hi cu zunthlum hrangah cun number one ral an si ko. “Khuiha, thi lohli men ke,” na ti ahcun le zohmanin kan lo kham thei lo.\nA tlunih uar dingmi tê tê pawl khi thei tawkin hun uar aw la, hrial dingmi pawl khi hun hrial ṭenṭo aw. Cule, ma zunthlum kha, a damfel thei lo hmanah a luar lo deuh dingih, rei tak na taksa a cakvak lai ding.\nHnuhnun Hnah Ih Thatnak Phun 7 Pawl, Rak hmang ve aw


Chin’s Got Talent Ahmaisabik Zuamsinnak Ihsin mi 43 Hrilsuak - Chinland Today Media\nFebruary 6, 2017 12:19 pm·0 comments\nFalam Ih zuamawklai Zuk; Bingbipar Laisak\nA hmaisabiknak hrang Chin mi pawl hrang ih, thiamhleice mi pholangnak, Chin’s Got Talent zuamawknak hrangih ahmaisabik zuamsinnak (First Audition) cu Chin ramkulh khawpi Falam le Singapore ah February 4-5 tiang an nei. A zuamtu pawl lak ihsin mi cungcuang mi 43 pawl hrilsuah an si.\nFalam ahcun nihnih sung an tuah ih a nikhatnak ih a zuamtu mi 36 pawl lak ihsin mi 28 pawl hril an siih a nihninak zuamtu lak ihsin mi 14 pawl hrilsuah an si. “Ka ruahnak hnakin an phur zet. A tam khal an tam ka ti zet. Hlasak zuam an tam. Cule tlawngta nauhak lam zuamtu a bur in tla bulpak in tla an tam ih a mak ka timi cu အထကခြဲ ih tlawngta lawng lawng an si cutik ah ထခြဲ hi tlawngta pawl a kaakip ih thiam dingin an zirh aw thei deuh si ding tin ka ruatih ka uar zet. Khawte lam khal in an ra kum 40 tlun upa khal pa 4/5 lai an tel ih ka diriam na sa” tiin Bingbipar Laisak, Falam ih zohfeltu pakhat cun Chinland Today Media hnenah a sim.\n‘Tlangval pakhat tla cu fang dipkhat kha a haa in keu in a khai ih stage par khalah khatlam ihsin khatlam.tiang a fehpi thei ih neta step pawlah teh ziangvek tiang a hmuh bet pei tihi ka hmu hiar nasa. Hivek tla tualsung ah kan nei ih kan men men lo’ tiah ka lung hmui zet’ tiin Mai Bingbipar Laisak cun a sim bet.\nSingapore khalah February 5 ni ah zuamawknak an neiih, mi pahnih lak ihsin pakhat hrilthlin a si. ‘A zuamtu tamdeuh hi hlasak ansi ih a dang pawl cu laam le capoh, cun thil dang tete tla an tel’ tiin CGT tawlreltu hotu Jamie Eng cun a sim.\nSingapore ih teltu le zohdiktu | Bawi Uk Thang, Jamie Eng, Zuamtu, Lar Boih, Lal Ram Lian\nLairawn um pawl hi February 11, 2017 ah a hmaisabiknak hrang zuamsin awknak an nei ding ih himi tling pawl cun Falam khawpi ah fehin an zuam pehbet ding. Tuiṭum Chin’s Got Talent zuamawknak ah mi 120 lenglo in hmin an pe.\nA hmaisabik zuamsinnak ih tlingtu pawl hi February 17 – 18 ni ah Quarter le Semi pawl zuamawknak Falam khawpi ah neihsal ding a si.#\nCCFS In Chin Kum Thar Hmang Ding


Chinmi cu Israel Miphun hlo, Chin Manasseh kan si – Pu Martin Hniar Cung | Falam Online Media\nChinmi cu Israel Miphun hlo, Chin Manasseh kan si – Pu Martin Hniar Cung\nIsrael hnam hlo kan si tiawtu Mizo 200 luan pawl, Israel ram ih an tlung sal thu thawn pehparin Chinmi khal Israel ciithlah kan si ve tiih zumnak neitu Pu Martin Hniar Cung in mizapi theifiang dingin simfiahnak a nei.\nCumi cu Bible sung le zirzoinak ih hmuhsuahmi khihhmuh in CH daily news in a tarlang sak ih, cumi ah Chin Manasseh kan si timi cu tetti 3 in a tar lang.\nPu Martin Hniar Cung cun “Israel miphun hi Pathian ih miphun a si, thil thupi ah thuphan an sim dah lo” a ti ih simfiahnak a nei mi cu siar rem dingin maltakte kan run rem sak.\nIsrael Miphun hlo, Chin Manasseh Thu – Pu Martin Hniar Cung via Chinland Herald Daily News\nMarch 31, 2005 ah Chin cu Israel Manasseh miphun an si tiah leitlunpi thei dingin BBC le VOA in thuphuangnak nei in, in nemhnget.\nCutiih nemhngetnak an nei hlan ah leitlun ih ram tumpipi ram 30 an ko hmaisa ih kum 10 sung Chin miphun thuanthu zingzoimi cauk cu ni 2 sung an siar ter. Ram 30 pawl in thuhmaan a si an ti ve ruangah Chin cu Israel Manasseh miphun an si tiah nemhngetnak an nei mi a si.\nThu hramthoknak cu miphun 12 sungah phun 11 lawng Israel ram ah an tlung ih phun 1 a sam lai ruangah an zingzoinak a si.\nAnmah Israel thuanthu cauk sungah Manasseh miphun cu leilungpi saklam ah an feh a si tiih ngankhummi a um ruangah India-Mizoram-Aizawl khuapi ah AD 1995-2005, kum 10 sung Chin miphun thuanthu an zingzoi ih DNA cii check nak an nei.\nNunau 100, mipa 100 komkhawmmi mipum 200 DNA check nak an nei ih naunau 100 zate`n Israel thisen an nei thluh. Nan, Mipa 100 zate`n Israel thisen an nei lo. Curuangah aw-ka ih ṭongnak ah Chin-Manasseh miphun tiin an ko.\nCa in nganmi ah Chin Israel Manasseh kahpia a si tiin an ngan. Bible sungah Israel miphun, Gentail miphun tiin a um. Curuangah Israel thisen Gentail miphun thisen a bang aw lomi cu Pathian ih tuahmi a si.\nChin Israel Manasseh kahpia a sinak Tetti 3\nBible Mipum siarnak 27:3-7 sungah Moses san a cem zikte hrawng ah nelrawn ah Manasseh miphun mipa 32 an thi ih mipa pakhat hman an um nawn lo. Nunau 5 lawng an tang.\nNunau 5 pawl in “kan pa Manasseh hmin hlo lonak dingah nunau pawl in Manasseh miphun ro co kan duh” tiah Moses hnen ah an dil. Moses in Pathian a sut ih Pathian a lung a kim. “Nunau pawl ih dilmi cu thudik a si, Manasseh miphun ro co seh” tiah Pathian in lungkimnak thu a sim.\nManasseh fanu nunau pawl in Manasseh miphun ro an co ruangah Manasseh fanu 5 pawl ih pasal pawl cu zo an si timi Bible sungah an ngan nawn lo. Curuangah Bible sung vek a si le Chin cu Israel Manasseh miphun kahpia kan si ko. Kahpia kan sinak kha Chin nunau DNA thisen ah a lang. **Israel thuanthubu suang ta le Bible sung ta ngan mi a si.\nHosea 8:8-9 sung ah Israel miphun pawl cu miphun dang ah an cang zo, Chin miphun ah kan cang zo, cu pawl cu hramlak ih laak heng bangin an lung a ruh ih An mah ih thu lawng an duh, An thuhla cu hmang tlak lo Beel kuai vek an si, Cu tlun ah mi thu el an hmang tiah a um.\nHman tlak lo Beel kuai timi sul lam cu thuhmaan thei duh lo in thuhmaanlo sawn thei duh tinak a si. Kan mah Chin mi pawl ih lungput vek cekci in Bible sungah an ngan cia a si. Curuangah Israel miphun ih thuanthu ngan mi cu el tu an um ṭheu nak san a si. Cucu tetti pahnihnak a si.\nBible sung ih Suahlannak 39:31 cu tetti pathumnak a si. Pipa pawl con laam an tuah tikah a laiah a dum ummi pawng raang an khuh. (Zanniat hrin in cal keng ti-ah an ko) Tu san khalah Falam puaipi a um tikah tlangval pawl in an khummi pawng raang cu Israel Siangpahrang ih khummi ro, kan co mi a si.\nA sullam cu tuhnu san ah Israel miphun hlo Manasseh miphun kahpia kan si timi El theihlo dingin tetti an tuah cia a si. Chin miphun kan si ko, Chin miphun kan phiatmi a si lo.\nChin miphun kan suaknak Mongolia in Chin ram ah AD 304 ah an thleng tiin an ngan. AD 304 cu Falam peng ih Hrinhnam cii thlahtu pa 3 an thlen kum tiah an nganmi a si. BC – 800 hrawng ah kan suak, BC kum siar daan cu 2000 in a ṭum vivo.\nManasseh miphun an hawl\nIsrael pawl ih simmi cu, Manasseh miphun kan hawlmi a si. Israel ramah tlung dingin kan timi a si lo, Chin ram ah um ko uh, Khrih biak ko uh, Vun zim tan khal a ṭul lo, Kahpia nan si ruangah ti a si. Asinan Israel ram ah nan tlung duh le nan tlung thei. Israel miphun Daan cu nan thlun a ṭul ve tiah an sim a si.\nHminsin : Mizo 250 pawl Israel ram ah an tlung ruangah Chin Manasseh kan si timi mizapi ih thifiang dingah kan nganmi a si. Mi El duh ih nganmi a si lo. Theihkaunak ah nganmi a si – Pu Martin Hniar Cung\n← Tedim ah Covid 19 mina 7 hmuhsuah a si +Tufang Tedim dinhmun\nOxygen cianglo ruangah Egypt Siizung ICU ih um Covid 19 mina an thi thluh →


Ziang kan kai hnget ding? - Chinland Today Media\nZiang kan kai hnget ding?\nMarch 3, 2009 1:46 am·0 comments\nSiar: 1Timote 6:11-16\nZumnak hrangih do awknak ahhin na tha neih patawp suah aw. Theihpitu tampi mit hmuh ah na zumnak felfaizet ih na rak phuan tikah Pathian ih a lo kawh sannak a simi kumkhua nunnak hi kai hnget aw. -1Timote 6:12\nKumkhat Sung Baibal: – Mipumsiarnak 28-30\n– Marka 8:22-38\nTolkien ih Lord of the Rings timi zuknung sungah Frodo cu a thin a hartuk ih a rualpa Sam hnenah, “Himi cu ka tuah thei lo,” tiah a sim. Sam in, “Thuanthu makzet sung vek a si ko… Thimnak le ttihnunnak in a khat. Cumi thuanthu sungih mi pawl cu dung kir theinak caan tampi an nei na’n kir loin an feh rero. Ziangahtile kaihhngetmi an nei,” a ti tikah Frodo in, “Kan kaihmi cu ziang a si?” tiah a sut.\nHimi thusuhnak hi kanmah te kan sut awk ve ttulmi a si. Thimnak huham in in nen ih thinharnak in kan um tikah Paul in Timote ruahnak a pekmi hi kan thlun ve dingah a ttha. “Zumnak ih tlan zuamnak ah na tha neih patawp suah awla kumkhua nunnak co dingin zuam aw” (1Tim 6:12).\nNunnak raal kan do tikah siatnak cu tthatnak in a netnak ah a neh ding timi le nikhat ah kan Bawipa le in hruaitu cu hmaiton in kan hmu leh dingih Amah thawn kumkhua kan uk tlang ding ti ruahsan uhsi! Rundamnak hrangah Jesuh na rin ngam ahcun nehnak hrangah tiamkammi na si ih thuanthu maksak sungah na tel thei ve.\nNun harnak sungah derdai in um hman ningla,\nPathian huham cu ka kaihhngetmi a si;\nKa sung ka leng ihsin Amah in nehnak i pe ding,\nHlawhtlin theinak hrangah nehnak thazaang i pek.\nVancung nehnak thawn tahtthim tikah leitlun harsatnak cu an fate.\nA Cang Thei Lo maw?


Ramsung, Ramleng sumpai thawh khawm mi thawn Falam ah Oxygen Plant thar an bun\nHornbill March 29, 2022\nFalam : Kan dung kum lam ihsin an buaipi rero zomi USD 65,000 man Oxygen Plant cu March 27 ah an bun fel zo tiah theih a si. Chin Relief-rehabilitation and Community Development Foundation (CRCDF) tawlrelnak thawn nikum lam ihsin an cah zomi a si ih Yangon ih an cahnak company pawl in March 27 ah an bun sak suak a si. Oxygen Plant cu ramsung ramleng sumpai thawh khawm\nNo More cigarettes for future generations in New Zealand\nHornbill December 9, 2021 1\n[English Version Below] New Zealand ram ah cun cigarettes (tobacco) zuar an kham vivo ding ih, a um lo rori tiang in an tuah ding.\nCovid nat thar Omicron ram 15 ah a darh zo\nChin Admin November 29, 2021\nCovid nat thar Omicron timi nat cu Lei tlun ram 15 ah minung 173 hnen ah nat hrik an hmu zo tiah theih a si. Himi nat hrik thar hi Africa ram ah an hmu thok ih ahlan ih covid nat hrik pawl ai in a karh cak cuang ti a si.\nHornbill November 27, 2021\nOmicron timi covid virus thar, Africa ram ih sin a karh vivo WHO ( World Health Organization ) in tih nung mi covid virus phun khat Omicron ti mi cu a karh vivo ti’n mipi a theih ter zo a si. South Africa ih sin Covid virus thar phun khat (Omicron) ttimi cu Belgium, Hong Kong, Israel ram pawl ah an karh vivo zo tin hmuh suak zo a si.\nKaileng A Tha Lole Na Thei Tengteng ( 9 )\nDula Nei Pawl Hrangah Tuamhluam -awk Dan Sii Tha Bik..\nHornbill January 16, 2021 2\nNa Raibur , Hnarpit Tuk Le Minute 15 Sung Dam Theinak 4 Zohkhen-awk Dan ..\nHornbill December 1, 2020 15\nCase 1307 Ih Thinlungtak Ih Sim’ Duhmi Le Mipi Hnen Thu Cahnak A Rak Ngan ..\nHornbill September 6, 2020 1\nNunau Pawl Hrangah Harhdamnak ..\nHornbill July 12, 2020\nZan Nazii 11 Ihisn Zinglam Nazii 3 Sung Facebook Na Hman Thluamah Ahcun..\nHornbill July 2, 2020


Tleirawl Kum 14 Mi In A Tlangval Cu A Nu That A Fial – Meifar\nTleirawl Kum 14 Mi In A Tlangval Cu A Nu That A Fial\nThailand, Bang Phli district ih um tleirawl kum 14 mi in a tlangval kum 16 hnenah ‘Ka nu hi that aw’ tin a fial ih a that. Hringtu a nu cu an duhdawtnak khamtu, an duhdawtnak hnaihnoktu a si’ a ti.\nTleirawl kum 14 mi cu Mathayom Suksa 2 ah phun 8 a kailai, a tlangval cu phun 10 a kailai. Covid-19 ruangah online fehtlang in tlawng an kai, phone thawn an biaaw ringring ih exam ah tleirawl cu subject 5 rori a sung ruangah a nu cu a parah a thinheng tuk.\nTleirawl in a nu thinhengnak cu a theithiam lo ih a tlangval that a fial. April 7 zan ah a tlangval cu a ko thup ih an coka ah a relhter, tleirawl in a nu thatnak dingah nam saupi a pe. A nu cu an coka ah ava feh ih tleirawl in cangvai dingin theihtheinak (signall) a pek veten a tlangval in a nu cu nam in a dawt ciamco.\nKum 53 mi Ms Jeerapha in hliamhma nasa zet a tuar, a hngawng, a hmai le a lu ah nam ih satnak hliamhma a tuar ih zial ah a thi. An innsung cu thihnai in a khat, tleirawl kum 14 mi ih upa Mr Kitti (kum 23) in a hmu ih a nu cu a run tum ruangah nam in arak dawt ciamco. Mr Kitti khal hliamhma nazet a tuar.\nAn innhnen nu in, “An innsung lam ihsin thawmvang nasa zet ka thei nan sangka an khar thluh. A fapa hliamtuar hi ara suak ih bawmnak dil in a au ciamco, tleirawl kum 16 mi in nam kengin a thlun ih a tuahmawh tum sal” a ti.\nAn innhnen nu in palik pawl a ko lohli ih Mr Kitti cu an run man. Tualttualtu khal an room kawt ah thihhnai thawn arak to hnianghniang, room sungah a fala khal aum. An pahnih in palik pawlin an hruaisuak ih thu an sut rero lai, an kum a kim hrih lo ruangah an hmin cu an pholang lo.\nTleirawl kim 14 mi in a nu that a fialnak cu an duhdawtnak khamtu a si ruangah tin a phuangaw ih, “Ka nu hi that dingin keimah in ruahhmannak ka nei. Ka thluak lam a buai ṭheu, a caan ahcun ka control aw thei lo” a ti. Tleirawl pahnih cu Bang Phli police station ah an hruai ih thu an sut rero lai, hliamtuar Mr Kitti khal tualsung siizung ah an tuamhlawm.\nRalhrang Pawlin Sekan Khua Ah Thil An Ru\nRalhrang In An Kaihmi Thailand Misual Hminthang Cu Thailand Hnenah An Ap


Matupi Ah Chin Pastor 2 In Bomb Kammi An Pal Puak – Meifar\nMatupi Ah Chin Pastor 2 In Bomb Kammi An Pal Puak\nApril 7, 2022 admin Lawrkhawm 0\nChin State, Matupi, Rezua khua ih tlawnginn tualrawn ah Chin pastor 2 in bomb kammi an pal puak. April 2 sun ah kum 37 mi Pastor Yoe Myo le kum 43 mi Pastor Tim Za Lian cu tlawnginn sungah an va lut ih vanduainak an tong.\nPastor Tim Za Lian ih ke pakhat a tan ruangah Mizoram ah an tuamhlawm rero lai. Tualsung mi in, “Khuadang ah an va feh phah ah tlawnginn ah an lut duak ih tlawnginn an zoh. Himi tlawnginn ah ralhrang pawl umhmun an rak khuar zo, ralhrang pawl cu an tlung thluh zo.\nRalhrang pawl ih kammi bomb a si, bomb paltu pakhat sawn ih ke a tan” a ti. Ralhrang pawlin ‘himi bomb kamtu cu CDF pawl an si, bomb puak ruangah pastor pahnih in hliam an tuar ih tlawnginn khal a siat’ tin an tarlang. Asinan, CDF- Rezua in anmai kammi bomb a si lo thu le ralhrang pawl ih kammi bomb a si thu an phuang.\nRalhrang pawlin an kammi bomb cu an thianfai sal lo ruangah himi kiangkap hrawngah feh lo dingin CDF in ralrinnak an suah. Ralhrang in thuneihnak an lak hnuah Chin ramsung ah bomb kammi ruangah minung 5 ih nunnak a liam zo.